cyanic-selkie/wikianc huggingface dataset:
আজিজুল হাসান গৌরি
রচনাবলি
তার রচনাবলির মধ্যে অন্তর্ভুক্ত:
স্বীকৃতি
তাকে ব্রিটিশ ভারত সরকার খান সাহাব এবং খান বাহাদুর উপাধিতে ভূষিত করেছিল।
মৃত্যু ও উত্তরাধিকার
১৯৪৪ সালের ১৭ আগস্ট তিনি মারা যান। জন মোহাম্মদ বাটের মতে, আশরাফ আলী থানভীর জীবন ও উদ্দেশ্যকে মাজযুবের চেয়ে বেশি সম্পন্ন কেউ করতে পারে না। তিনি আশরাফ আলী থানভীর সাথে তার সময় সম্পর্কে শুধু সুন্দর কবিতাই লেখেননি, বরং তিনি প্রমাণ করেছেন যে, থানভী খানকাহ-এর অত্যন্ত শৃঙ্খলাপরায়ণ এবং তপস্যাপূর্ণ পরিবেশেও একটি মুক্ত চেতনা বিকশিত হতে পারে।
আঞ্চলিক বিজ্ঞান কেন্দ্র, গুয়াহাটি
অবস্থান
আঞ্চলিক বিজ্ঞান কেন্দ্র গুয়াহাটি মহাশহরের খানাপারার জওহরনগরে অবস্থিত। এটি খানাপারা পশু চিকিৎসা মহাবিদ্যালয় খেলার মাঠ এবং আসাম লোকসেবা আয়োগ-এর কার্যালয়ের নিচেই কাছে অবস্থিত। আঞ্চলিক বিজ্ঞান কেন্দ্র রূপনাথ ব্রহ্ম আন্তঃরাজ্যিক বাস আস্থান থেকে ৮ কি.মি. দূরে। সেইমতো এটি গুয়াহাটি রেলওয়ে স্টেশন থেকে ১১ কি.মি. এবং লোকপ্রিয় গোপীনাথ বরদলৈ আন্তর্জাতিক বিমানবন্দর থেকে ৩২ কি.মি. দূরে।
কার্যসূচী
আঞ্চলিক বিজ্ঞান কেন্দ্রের কার্যসূচীসমূহকে বিশেষভাবে দুটি ভাগে ভাগ করা যায়, অন্তর্দ্বার কার্যসূচী এবং বহিঃদ্বার কার্যসূচী।
অন্তর্দ্বার কার্যসূচী
আঞ্চলিক বিজ্ঞান কেন্দ্র, গুয়াহাটিতে বিজ্ঞান এবং প্রযুক্তি সম্পর্কিত একটি উদ্ভাবন কেন্দ্র আছে। ছাত্র-ছাত্রী এবং বিজ্ঞানের প্রতি আগ্রহীরা এই কেন্দ্রের সদস্য হয়ে সপ্তাহের শেষের দিনগুলিতে নানা উদ্ভাবনমূলক কার্যসূচীতে অংশগ্রহণ করেন। তদুপরি এখানে বার্ষিক উদ্ভাবন উৎসব উদ্‌যাপন করে বিভিন্ন প্রতিযোগিতার আয়োজন করা হয়। আঞ্চলিক বিজ্ঞান কেন্দ্রে উত্তর পূর্বাঞ্চলের প্রথম ষ্টেরেক্সপিক ডিজিটাল ত্রিমাত্রিক সিনেমা প্রোজেকশন সুবিধা আছে। এখানে ত্রিমাত্রিক ছবি কীভাবে নির্মাণ করা হয় সেগুলি দেখানোর সাথে ভিন্ন অনুষ্ঠান দেখানো হয়। এখানে মহাকাশ পর্যবেক্ষণের জন্য একটি ডিজিটাল তারকাগৃহ আছে। আঞ্চলিক বিজ্ঞান কেন্দ্রে "ডাইনোসর" এবং "ফলিত পদার্থ" নামে দুটি বিজ্ঞান প্রদর্শনীমূলক বক্তৃতা দেখানো হয়। এখানে ধূমায়িত নাইট্রজেন গ্যাস ব্যবহার করে অতি শীতল অনুষ্ঠান এবং বিজ্ঞানের পরীক্ষার যাদু দেখানোর ব্যবস্থা আছে। এখানে আকাশ পর্যবেক্ষণের ব্যবস্থা আছে। বিভিন্ন মহাজাগতিক ঘটনা এবং গ্রহণের সময় এখানে ছাত্র-ছাত্রী এবং নাগরিকদের জন্য আকাশ পর্যবেক্ষণের ব্যবস্থা করা হয়। এখানে পৃথিবীর ভিতর এবং গোলকীয় পরিবেশ অনুষ্ঠান দেখানো হয়। এ ছাড়াও আঞ্চলিক বিজ্ঞানকেন্দ্রে গ্রীষ্মের ক্যাম্প, রাজ্যিক পর্যায়ের মেলা, আলোচনা চক্র, বিজ্ঞান নাটক ইত্যাদি সম সম অনুষ্ঠিত হয়।
বহিঃদ্বার কার্যসূচী
আঞ্চলিক বিজ্ঞান কেন্দ্র ভ্রাম্যমাণ বাহনের মাধ্যমে বিজ্ঞান প্রদর্শনী দূর-দূরান্তের স্থানে দেখায়। এর সাথে এটি শিক্ষকদের প্রশিক্ষণ এবং কম্পিউটার শিক্ষণ কার্যসূচী অনুষ্ঠিত করে।
সুবিধাসমূহ
আঞ্চলিক বিজ্ঞানকেন্দ্রের মধ্যে প্রেক্ষাগৃহ, কনফেরেন্স হল, গ্রন্থাগার, কেফেটেরিয়া ইত্যাদির সুবিধা আছে। এখানে সাথে এখানে পিকনিক করারো সুবিধা আছে।
টিকিট
এখানে বিভিন্ন কার্যসূচীর বিশেষ বিশেষ টিকিটের নিরীক্ষক আছে। এটি হোলি এবং দেওয়ালীর বাইরে বছরের সকল সময়ে সকাল ৯:৩০ টা থেকে বেলা ৬ টা পর্যন্ত খোলা থাকে। টিকিটের নিরীক্ষাসমূহ টিকিট গৃহ বা সরকারী ওয়েবসাইটে উপলব্ধ।
বানৌজা শহীদ মহিবুল্লাহ (২০২৩)
বাংলাদেশ নৌবাহিনী জাহাজ (সংক্ষেপেঃ বানৌজা) শহীদ মহিবুল্লাহ বাংলাদেশ নৌবাহিনীর একটি পদ্মা শ্রেণীর দ্বিতীয় ব্যাচের টহল জাহাজ। এটি গণচীনের কারিগরি ও প্রযুক্তিগত সহায়তায় খুলনা শিপইয়ার্ডে নির্মিত হয়। জাহাজটি উপকূলীয় অঞ্চলে টহল প্রদান, উদ্ধার ও অনুসন্ধান কার্যক্রম, অবৈধ অনুপ্রবেশ ও চোরাচালান রোধ, জলদস্যূতা দমন, মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম।
ইতিহাস
১৯ মে, ২০১৯ সালে বাংলাদেশ নৌবাহিনীর ৫টি প্যাট্রোল ক্রাফট নির্মাণের জন্য প্রতিরক্ষা ক্রয় মহাপরিদপ্তর এবং খুলনা শিপইয়ার্ড লিমিটেড এর মধ্যে প্রায় ৫৩২ কোটি টাকার জাহাজ নির্মাণ সংক্রান্ত চুক্তি স্বাক্ষরিত হয়। সম্পাদিত চুক্তির অংশ হিসেবে তৃতীয় জাহাজ বানৈজা শহীদ মহিবুল্লাহ নির্মিত হয়। জাহাজটি নির্মাণকালে চায়না ক্ল্যাসিফিকেশন সোসাইটি (সিসিএস) সার্বিক তদারকি করে। এরই ধারাবাহিকতায় ২৪ জুন, ২০২২ সালে প্যাট্রোল ক্রাফটটি বাংলাদেশ নৌবাহিনীর কাছে হস্তান্তর করা হয়। এটি বাংলাদেশ নৌবাহিনীর জন্য খুলনা শিপইয়ার্ডে নির্মিত ত্রয়োদশ যুদ্ধজাহাজ। অবশেষে ১২ জুলাই, ২০২৩ সালে জাহাজটি নৌবাহিনীতে কমিশন লাভ করে।
বৈশিষ্ট্য ও যান্ত্রিক কাঠামো
বানৈজা শহীদ মহিবুল্লাহ জাহাজটির দৈর্ঘ্য, প্রস্হ এবং গভীরতা । জাহাজটির ওজন ৩৫০ টন এবং জাহাজটিতে রয়েছে ২টি ৩০৪১ অশ্বশক্তি (২২৭০ কিলোওয়াট) বিশিষ্ট এমটিইউ ডিজেল ইঞ্জিন (জার্মানি), ১২০ কিলোওয়াট ক্ষমতাসম্পন্ন সিএটি জেনারেটর (যুক্তরাজ্য), ৪৯ কিলোওয়াট ক্ষমতাসম্পন্ন সিএটি ইমারজেন্সি জেনারেটর (যুক্তরাজ্য), জেডএফ ৭৬০০ ট্রান্সমিশন (জার্মানি) এবং ২টি শ্যাফট। যার ফলে জাহাজটির সর্বোচ্চ গতিবেগ ঘন্টায় । এছাড়াও জাহাজটি ৩৩ জন সদস্য নিয়ে একনাগাড়ে ৭ দিন অভিযান পরিচালনা করতে সক্ষম। সেন্সর এবং কার্যপদ্ধতি হিসেবে জাহাজটিতে থাকবে:
রণসজ্জা
বানৌজা শহীদ মহিবুল্লাহ জাহাজটির আকার আয়তন অপেক্ষাকৃত ছোট হলেও এর সক্ষমতা আধুনিক বিশ্বে ব্যবহৃত সর্বাধুনিক প্রযুক্তিসমৃদ্ধ। শত্রু জাহাজ মোকাবেলা, চোরাচালান রোধ, জলদস্যূতা দমনে জাহাজটিতে রয়েছে:
দাত্তু ফাড়কর
দত্তত্রয়া গজানন দাত্তু ফাড়কর (दत्तू फडकर; জন্ম: ১২ ডিসেম্বর, ১৯২৫ - মৃত্যু: ১৭ মার্চ, ১৯৮৫) তৎকালীন ব্রিটিশ ভারতের মহারাষ্ট্রের কোলাপুর এলাকায় জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৪৭ থেকে ১৯৫৮ সময়কালে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে বাংলা, হিন্দু, মহারাষ্ট্র, মুম্বই ও রেলওয়েজ দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ফাস্ট মিডিয়াম কিংবা অফ ব্রেক বোলিংয়ে পারদর্শী ছিলেন দাত্তু ফাড়কর।
প্রথম-শ্রেণীর ক্রিকেট
বোম্বের রবার্ট মুনি হাই স্কুলে অধ্যয়ন করেন। এরপর, এলফিনস্টোন কলেজ থেকে বি.এ ডিগ্রী লাভ করেন। ১০ বছর বয়সে আন্তঃবিদ্যালয়ের খেলায় ১৫৬ রানের মনোজ্ঞ ইনিংস খেলেন। ১৯৪১-৪২ মৌসুম থেকে ১৯৪৬-৪৭ মৌসুম পর্যন্ত বোম্বে বিশ্ববিদ্যালয়ের পক্ষে ক্রিকেট খেলায় প্রতিনিধিত্ব করেছিলেন। কলেজের পক্ষে অভিষেক খেলায় ২৭৪ রান তুলে তৎকালীন রেকর্ড গড়েন। এরপর আল্ফ গোভারের পরিচালনায় ক্রিকেট স্কুলে প্রশিক্ষণ নেন।
১৯৪২-৪৩ মৌসুম থেকে ১৯৫৯-৬০ মৌসুম পর্যন্ত দাত্তু ফাড়করের প্রথম-শ্রেণীর খেলোয়াড়ী জীবন চলমান ছিল। এক দশককাল ভারতীয় ক্রিকেটে প্রকৃত অল-রাউন্ডার হিসেবে একনিষ্ঠ সেবা দিয়ে গেছেন। চল্লিশের দশকের শেষ দিক থেকে পঞ্চাশের দশকের শেষ দিক পর্যন্ত দেশের অন্যতম শীর্ষস্থানীয় ক্রিকেটারের মর্যাদা লাভ করেছেন। দীর্ঘদেহী, আকর্ষনীয় শারীরিক গড়ন ছিল তার। আক্রমণধর্মী মাঝারিসারির ব্যাটসম্যান ছিলেন দাত্তু ফাড়কর। মিডিয়াম পেস বোলিংয়ে উইকেটের উভয় দিকেই বলকে সুইং করানোয় দক্ষ ছিলেন। সচরাচর স্লিপ অঞ্চলে ফিল্ডিং করতেন। তিনি তার সময়কালে অন্যতম সেরা ক্রিকেট তারকার পরিচিতি লাভ করেন।
১৭ বছর বয়সে প্রথম-শ্রেণীর ক্রিকেটে অভিষেক ঘটে দাত্তু ফাড়করের। ১৯৫০-৫১ মৌসুমে বোম্বে দলের অধিনায়কের মর্যাদা পান। ১৯৪৮-৪৯ মৌসুমে মহারাষ্ট্রের বিপক্ষে অনুষ্ঠিত খেলাটিতে সর্বমোট ২৩৭৬ রান উঠে। তিনি ১৩১ ও ১৬০ এবং ৩/১৪২ ও ৩/১৬৮ লাভ করেন। ১৯৫০-৫১ মৌসুমে মহারাষ্ট্রের বিপক্ষে ব্যক্তিগত সর্বোচ্চ প্রথম-শ্রেণীর রান ২১৭ সংগ্রহ করেন। এ পর্যায়ে বোম্বে দল ৭২৫/৮ তুলে ইনিংস ঘোষণা করে। ইংল্যান্ডের পেশাদার ল্যাঙ্কাশায়ার লীগে নেলসন ও সেন্ট্রাল ল্যাঙ্কাশায়ার লীগে রোচডেল দলের প্রতিনিধিত্ব করেন।
রঞ্জী ট্রফিতে ৪৬.৮২ গড়ে ১৯২০ রান ও ১৬.৬১ গড়ে ২১৬ উইকেট পেয়েছেন।
১৩টি অনানুষ্ঠানিক টেস্টে অংশ নিয়েছিলেন দাত্তু ফাড়কর। ১৯৪৯-৫০ মৌসুম থেকে ১৯৫০-৫১ মৌসুম পর্যন্ত সফররত কমনওয়েলথ দলের বিপক্ষে দশটি টেস্টে অংশ নেন তিনি। তন্মধ্যে, শেষ সিরিজে ভারত দল চার জন অধিনায়ককে দল পরিচালনায় আমন্ত্রণ জানায়। ফাড়কর শেষ টেস্টে এ দায়িত্বে ছিলেন।
আন্তর্জাতিক ক্রিকেট
সমগ্র খেলোয়াড়ী জীবনে একত্রিশটি টেস্টে অংশগ্রহণ করেছেন দাত্তু ফাড়কর। ১২ ডিসেম্বর, ১৯৪৭ তারিখে সিডনিতে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ৩১ ডিসেম্বর, ১৯৫৮ তারিখে কলকাতায় সফরকারী ওয়েস্ট ইন্ডিজ দলের বিপক্ষে সর্বশেষ টেস্টে অংশ নেন তিনি।
১৯৪৭-৪৮ মৌসুমে ভারত দলের সদস্যরূপে অস্ট্রেলিয়া গমনের জন্যে মনোনীত হন। মূলতঃ সংরক্ষিত সীম বোলার হিসেবে অস্ট্রেলিয়া গমন করেছিলেন। বলের তুলনায় ব্যাট হাতেই সেখানে তিনি অধিক ভূমিকা রাখেন। রে লিন্ডওয়াল ও কিথ মিলারের বল দক্ষতার সাথে মোকাবেলা করেই ক্ষান্ত হননি; আক্রমণাত্মক ঢংয়ে স্ট্রোক মেরেছেন। সিডনিতে অনুপযোগী উইকেটে অভিষেক ঘটা ঐ টেস্টে আট নম্বরে ব্যাটিংয়ে নেমে ৫১ রান তুলেন। এরপর, বল হাতে ৩/১৪ পান। অ্যাডিলেড ওভালে ছয় নম্বরে নেমে ১২৩ রান তুলেন। বিজয় হাজারের সাথে ষষ্ঠ উইকেট জুটিতে রেকর্ডসংখ্যক ১৮৮ রান তুলেন। ঐ সফরে ব্যাটিং গড়ে শীর্ষ স্থান দখল করেন। ৫২.৩৩ গড়ে ৩১৪ রান তুলে গড়ের দিক দিয়ে শীর্ষ স্থানে ছিলেন। চার-টেস্টের ঐ সিরিজের প্রত্যেক টেস্টেই কমপক্ষে একটি অর্ধ-শতরানের ইনিংস খেলেছিলেন তিনি।
এরপর থেকেই ভারত দলের নিয়মিত সদস্যের মর্যাদাপ্রাপ্ত হন। ১৯৫২ সালে ইংল্যান্ড, ১৯৫৩ সালে ওয়েস্ট ইন্ডিজ, ১৯৫৪-৫৫ মৌসুমে পাকিস্তান গমন করেন। নিজদেশে ১৯৪৮-৪৯ মৌসুমে ওয়েস্ট ইন্ডিজ, ১৯৫১-৫২ মৌসুমে ইংল্যান্ড, ১৯৫২-৫৩ মৌসুমে পাকিস্তান, ১৯৫৫-৫৬ মৌসুমে নিউজিল্যান্ড, ১৯৫৬-৫৭ মৌসুমে অস্ট্রেলিয়া ও ১৯৫৮-৫৯ মৌসুমে ওয়েস্ট ইন্ডিজের মুখোমুখি হয়েছিলেন।
ওয়েস্ট ইন্ডিজের মুখোমুখি
১৯৪৮-৪৯ মৌসুমে ওয়েস্ট ইন্ডিজ দল ভারত গমনে আসে। মাদ্রাজের এম. এ. চিদাম্বরম স্টেডিয়ামে ওয়েস্ট ইন্ডিজের মুখোমুখি হন তিনি। ৭/১৫৯ বোলিং পরিসংখ্যান গড়েন। এটিই তার সেরা বোলিং ছিল। তবে, ওয়েস্ট ইন্ডিয়ান বোলারদের তোপের মুখে ভারত দল পরাজয়বরণ করে। সিরিজের শেষ টেস্টে ভারতের জয়ের জন্য ৩৬১ রানের লক্ষ্যমাত্রায় নেমে ছয় রান বাকী থাকতে পরাজিত হয়। ঐ ইনিংসে দাত্তু ফাড়কর ৩৭ রানে অপরাজিত ছিলেন।
১৯৫১-৫২ মৌসুমে দলের সাথে ইংল্যান্ড গমন করেন। সেখানে তিনি ১১৫ রানের ইনিংস খেলেন। এছাড়াও খেলায় চার উইকেট নিয়ে আদর্শ অল-রাউন্ডার হিসেবে নিজেকে পরিচিতি ঘটান। শোচনীয়ভাবে ভারত দল পরাভূত হলেও স্বল্পসংখ্যক ভারতীয় ক্রিকেটারের অন্যতম হিসেবে ব্যক্তিগত কৃতিত্বের স্বাক্ষর রাখেন। হেডিংলিতে ভারত দল কোন রান সংগ্রহ বাদেই চার উইকেট হারালে ষষ্ঠ উইকেটে দাত্তু ফাড়কর ও বিজয় হাজারে ১০৫ রানের জুটি গড়েছিলেন।
ব্যক্তিগত জীবন
ক্রিকেট খেলা থেকে অবসর গ্রহণের পর ১৯৭০-এর দশকে ভারতের জাতীয় দল নির্বাচকমণ্ডলীর সদস্য হন। ১৯৬৮ সালে এমসিসি কর্তৃপক্ষ তাকে আজীবন সদস্যের মর্যাদা প্রদান করে। বোম্বেভিত্তিক টাটা এন্ড সন্স ও রেলওয়েজে চাকরি করেন।
ব্যক্তিগত জীবনে বিবাহিত ছিলেন। দাত্তু ফাড়করের পুত্র সুহাস ফাদকর বিদর্ভ দলের পক্ষে প্রথম-শ্রেণীর ক্রিকেট খেলেন ও ১৯৮০-এর দশকে দলের অধিনায়কত্ব করেন। কর্মজীবন থেকে অবসর গ্রহণের পর স্ত্রীকে সাথে নিয়ে কলকাতার বেহালা এলাকায় সানি প্রিপারেটরি স্কুল নামীয় কিন্ডারগার্টেন স্কুল পরিচালনায় অগ্রসর হন।
১৭ মার্চ, ১৯৮৫ তারিখে ৫৯ বছর বয়সে মস্তিষ্কের রক্তক্ষরণে চেন্নাই এলাকায় দাত্তু ফাড়করের দেহাবসান ঘটে।
ছলৌষধ
ছলৌষধ বা ছল-চিকিৎসা এক ধরনের ঔষধ-সদৃশ বস্তু বা চিকিৎসাপদ্ধতি যার কোনও নিরাময়মূলক প্রভাব না থাকলেও এটিকে চিকিৎসা ক্ষেত্রে ব্যবহার করা হয়। একে ইংরেজিতে "প্লাসিবো" বলে। সাধারণত রোগীকে মানসিকভাবে আশ্বস্ত করার জন্য যে তাকে ঔষধ প্রয়োগে চিকিৎসা করা হচ্ছে বলে প্রকৃতপক্ষে ছলৌষধ প্রয়োগ করা হয়। এছাড়া ঔষধের কার্যকারিতা ও সুরক্ষা পরীক্ষণ করার সময় নিয়ন্ত্রণ হিসেবে ছলৌষধ ব্যবহার করা হয়। এতে পরীক্ষায় অংশগ্রহণকারী স্বেচ্ছাসেবকেরা জানতে পারে না তাদের উপর প্রয়োগকৃত ঔষধ আসলেই কার্যকরী কি কার্যকরী না। ফলে পরীক্ষার ফলাফল কোনওভাবে প্রভাবিত হওয়ার সুযোগ থাকেনা। ছলৌষধ এমন একটি মানসিক অবস্থা তৈরি করে, যার ফলে রোগীর মনে হয় যে তার রোগ সেরে যাচ্ছে। যদিও এতে কোনও ঔষধি বা নিরাময়মূলক প্রভাব নেই বরং রোগীর মানসিক ইচ্ছাই কাজ করে। এই প্রভাবকে "ছলৌষধ ক্রিয়া" (ইংরেজিতে "প্লাসিবো ক্রিয়া") বলা হয়।   অদ্যাবধি ছলৌষধ ক্রিয়া নিয়ে গবেষণা চলে আসছে।
চিকিৎসা গবেষণায় ছলৌষধ গুরুত্বপূর্ণ একটি উপকরণ।  নিষ্ক্রিয় ট্যাবলেট (ঔষধের মত দেখতে কিন্তু চিনির তৈরি ট্যাবলেট), ছল-অস্ত্রোপচার (যাতে রোগীকে বুঝ দেয়ার জন্য অস্ত্রোপাচারের অভিনয় করা হয়)  এবং আরও অনেক পদ্ধতিতে ছলৌষধ বা ছল-চিকিৎসা অহরহ ব্যবহার হয়ে আসছে।  এমনকি প্রমাণ আছে যে, রোগীদের যদি জানানো হয়, এই ছলৌষধ প্রয়োগে তাদের রোগের  উন্নতি ঘটবে দেখা যায়, সত্যিকার অর্থেই তাদের রোগের অবস্থার উন্নতি ঘটাচ্ছে। অর্থাৎ, ছলৌষধ তাদের সুস্থ বোধ করতে অবদান রাখছে। . এটাও লক্ষণীয় যে, রোগীর অজান্তে ছলৌষধ ব্যবহারে সাধারণত তা রোগে কোন অবদান রাখে না বললেই চলে। পারকিনসনের রোগ, বিষণ্ণতাসহ বিভিন্ন রোগে ব্যাথানাশক হিসেবে ছলৌষধের ব্যবহার নিয়ে স্নায়ুবিজ্ঞানীরা গবেষণা চালিয়ে যাচ্ছেন।   এমেরান মেয়ার, জোহানা জারকো এবং ম্যাট লিবারম্যান মস্তিষ্ক ইম্যাজিং পদ্ধতি ব্যবহার করে দেখিয়েছেন, ছলৌষধের প্রভাব সত্যিকার অর্থেই মস্তিষ্কের গঠনে লক্ষ করার মত পরিবর্তন আনে।  ছলৌষধ শরীরের গাঠনিক বেশ কিছু পরিবর্তন যেমন হৃৎস্পন্দন, রক্তচাপ ও মস্তিষ্কের রাসায়নিক কার্যক্রমের পরিবর্তনের ভূমিকা রাখে। ব্যাথাসংক্রান্ত, বিষন্নতা এবং পারকিনসনের রোগের রোগে এই পরিবর্তনসমূহ লক্ষনীয়। তবে হাঁপানির মতো রোগে ছলৌষধ কোন পরিবর্তন না আনলেও রোগীরা কিছুটা সুস্থবোধ করছে এরকম মত ব্যক্ত করায় এটা নিয়ে বিতর্ক রয়ে যায়।
সান্তাহার পৌরসভা
সান্তাহার পৌরসভা বাংলাদেশের রাজশাহী বিভাগের বগুড়া জেলার একটি স্থানীয় সরকার সংস্থা। ১৯৮৮ সালে প্রতিষ্ঠিত পৌরসভাটি বাংলাদেশের একটি "খ" শ্রেণীভুক্ত পৌরসভা থেকে ২০১৭ সালে এটি "ক" শ্রেণীতে উন্নীত হয়।।
অবস্থান ও আয়তন
সান্তাহার পৌরসভাটি রাজশাহী বিভাগের বগুড়া জেলার অন্তর্গত আদমদীঘি উপজেলার পশ্চিম সীমানা এবং নওগাঁ জেলার পূর্ব সীমানা ঘেসে বৃহত্তর সান্তাহার রেলওয়ে জংশন ও তার পার্শ্ববর্তী এলাকা নিয়ে গঠিত। এর আয়তন ১০.৫৪০ বর্গ কিলোমিটার।
নামকরণ
সান্তাহার রেল জংশন স্টেশনের সরকারি কোড STU। জানা গেছে, সে সময় আদমদীঘি থানাধীন সুলতানপুর বাজার (বর্তমানে নওগাঁ জেলার সদর থানাধীন) অত্র এলাকার বিখ্যাত ও প্রসিদ্ধ বাজার হিসেবে গড়ে উঠায় অত্র রেল স্টেশনের নাম সুলতানপুর রাখা হয়। সে হিসাবে SULTANPUR ইংরেজি নাম হতে S T U নিয়ে সান্তাহার রেলওয়ে জংশন স্টেশনের কোড STU নির্ধারণ করা হয়। যা এখন পর্যন্ত বহাল আছে। যেমন: NATOR ইংরেজি নাম হতে N T R নিয়ে নাটোর রেলওয়ে স্টেশনের কোড NTR অনুরুপভাবে RAJSHAHI ইংরেজি নাম হতে R A J নিয়ে রাজশাহী রেলওয়ে স্টেশনের কোড RAJ নির্ধারণ করা হয়। এভাবে সংশ্লিষ্ট এলাকার নামানুসারে রেল স্টেশনের কোড নাম সমূহের সামঞ্জস্য দেখা গেলেও Santahar (সান্তাহার) নামের বানানের সঙ্গে কোডের কোন মিল দেখা যায় না। তাই সান্তাহারের আদি নাম যে সুলতানপুর তার প্রমাণ বহন করে। এই জংশন স্টেশনটি সাঁতাহার মৌজার মধ্যে প্রতিষ্ঠিত হওয়ায় স্থানীভাবে সাঁতাহার নামই পরিচিত হতে থাকে। সাঁতাহারের ইংরেজি বানান Santahar কালক্রমে ব্যাপকভাবে সান্তাহার নামে পরিচিতি হওয়ায় সুলতানপুর নামটি বিলুপ্ত হয়। ১৯৪৭ খ্রিষ্টাব্দে ব্রিটিশ উপনিবেশ শেষ হলে সুলতানপুর নামটি পুরোপুরি বিলুপ্ত হয় এবং সরকারিভাবে সান্তাহার নামটি ব্যবহার শুরু হয়। তবে সান্তাহার রেল স্টেশনের কোড STU রয়ে যায়। উল্লেখ্য, বাংলা ভাষা ব্যবহারের ক্ষেত্রে যে কোন শব্দের সঙ্গে চন্দ্রবিন্দু থাকার কারণে ইংরেজি বানানের সময় চন্দ্রবিন্দু এর স্থলে ইংরেজি বর্ণ N ব্যবহারের নিয়ম রয়েছে। এই নিয়মানুসারে ‍‍নওগাঁ এর ইংরেজি বানান দাঁড়ায় Naogaon । তাই বাংলা সাঁতাহার এর ইংরেজি অপভ্রংশ Santahar নামটি অধিক ব্যবহারের কারণে সান্তাহার নামটি ব্যাপকভাবে পরিচিতি লাভ করে।
ইতিহাস
বগুড়া জেলার অন্তর্গত আদমদীঘি উপজেলার পশ্চিম সীমানা এবং নওগাঁ জেলার পূর্ব সীমানা ঘেঁসে সান্তাহার রেলওয়ে জংশন ও তার পার্শ্ববর্তী এলাকা নিয়ে ১০.৫৪০ বর্গ কিলোমিটার আয়তন বিশিষ্ট সান্তাহার পৌরসভা ১৯৮৮ সালে মে মাসে স্থাপিত হয়। পৌরসভার বর্তমান নয়টি (৯) ওয়ার্ড মিলে জনসংখ্যা ৩১ হাজার ৩৭ জনের (একত্রিশ হাজার সায়ত্রিশ) বেশি। বর্তমানে পৌরসভাটি ‌’খ’ শ্রেণী ভূক্ত । সান্তাহার একটি রেল প্রসিদ্ধ শহর। অধুনা উত্তরবঙ্গের সঙ্গে ঢাকা ও খুলনার রেল যোগাযোগ সান্তাহারের উপর দিয়ে হয়। তৎকালীন অবিভক্ত ভারত বর্ষে সান্তাহার থেকে ভারত তথা কলকাতা, দার্জিলিংসহ ভারতের বিভিন্ন শহরে দার্জিলিং মেইল নামে খ্যাত রেলগাড়ির মাধ্যমে যাত্রা করা যেত। সান্তাহার রেলপ্রসিদ্ধ শহর বিধায় পাকিস্তান আমলে তৎকালীন পাকিস্তান সরকার সান্তাহারে বিহারীদের সান্তাহারে পূর্ণবাসন করে। ১৯৭১ সালে সান্তাহারের মুক্তিযোদ্ধরা ও আপামোর জনগণ মুক্তিযোদ্ধে অংশগ্রহণ করার পাশাপাশি বিহারীদের উৎখাত করেন। সান্তাহারে বিভিন্ন সরকারি স্থাপনা অবস্থিত। যেমন- সাইলো, সিএসডি, এলএসডি, বাফার খাদ্যগুদাম, সওজ কারখানা, ৫০ মেগাওয়াট ক্ষমতা সম্পন্ন পিকিং পাওয়ার প্লান্টসহ বিভিন্ন সরকারি স্থাপনা। এছাড়া একটি সরকারি কলেজ, একটি সরকারি উচ্চবালিকা বিদ্যালয়, সকল ওয়ার্ডে সরকারি প্রাথমিক বিদ্যালয় রয়েছে। সড়ক যোগাযোগের ক্ষেত্রেও সান্তাহার একটি গুরুত্বপূর্ণ শহর। নওগাঁ জেলা ও আশেপাশের সকল এলাকার সড়ক যোগাযোগ সান্তাহারের মাধ্যমেই হয়। সান্তাহারের জলবায়ু স্বাভাবিক। প্রাকৃতিক দূর্যোগ তেমন লক্ষ্য করা যায় না। মাটি উর্বর বিধায় ফসলাদি ভাল উৎপন্ন হয়। সান্তাহারের সজনে ডাটা দেশের বিভিন্ন স্থানে সবজি হিসাবে রপ্তানি হয়। সান্তাহার রাজনৈতিক সহিংসতা মুক্ত শহর। ধর্ম, বর্ণ নির্বিশেষে সকল শ্রেণী পেশার মানুষ এখানে একত্রে বসবাস করে।
সান্তাহার একটি রেল প্রসিদ্ধ শহর। অধুনা উত্তরবঙ্গের সাথে ঢাকা ও খুলনার রেল যোগাযোগ সান্তাহারের উপর দিয়ে হয়ে থাকে। তৎকালিন অবিভক্ত ভারত বর্ষে সান্তাহার থেকে ভারত তথা কলিকাতা, দার্জিলিং সহ ভারতের বিভিন্ন শহরে দার্জিলিং মেইল নামে খ্যাত রেলগাড়ীর মাধ্যমে গমণ করা যেত। সান্তাহার রেলপ্রসিদ্ধ শহর বিধায় পাকিস্তান আমলে তৎকালিন পাকিস্তান সরকার সান্তাহারে বিহারীদের সান্তাহারে পূর্ণবাসন করে। ১৯৭১ সালে সান্তাহারের বীরমুক্তিযোদ্ধরা ও আপামোর জনগণ মুক্তিযোদ্ধে অংশ গ্রহণ করার পাশাপাশি বিহারীদের উৎখাত করেন।
স্থাপনা
] সান্তাহারে বিভিন্ন সরকারি স্থাপনা অবস্থিত যেমন, সাইলো, সিএসডি, এলএসডি, বাফার খাদ্যগুদাম, সওজ কারখানা, ৫০ মেগাওয়াট ক্ষমতা সম্পন্ন পিকিং পাওয়ার প্লান্ট সহ বিভিন্ন সরকারি স্থাপনা।
ভূগোল
সড়ক যোগাযোগের ক্ষেত্রেও সান্তাহার একটি গুরুত্বপূর্ণ শহর। নওগাঁ জেলা ও আশেপাশের সকল এলাকার সড়ক যোগাযোগ সান্তাহারের মাধ্যমেই হয়ে থাকে। সান্তাহারের জলবায়ু স্বাভাবিক। প্রাকৃতিক দুর্যোগ তেমন লক্ষ্য করা যায় না। মাটি উর্বর বিধায় ফসলাদি ভাল উৎপন্ন হয়। সান্তাহারের সজনে ডাটা দেশের বিভিন্ন স্থানে সবজি হিসাবে রপ্তানি করা হয়।
জনসংখ্যা
২০১১ সালের আদমশুমারী অনুসারে সান্তাহার পৌরসভার বর্তমান মোট জনসংখ্যা ৩১,০৩৭ জন (ভাসমান মানুষ ৭৬ জন + পরিবারের সদস্য সংখ্যা ৩০,৯৬১ জন)। এরমধ্যে (১৫,৭১৩ জন পুরুষ এবং ১৫,৩২৪ জন মহিলা)। প্রতি ওয়ার্ড অনুসারে জনসংখ্যাঃ ০১. নং ওয়ার্ডের জনসংখ্যা ৪,৩৩০ জন; ০২. নং ওয়ার্ডের জনসংখ্যা ৩,৪৬০ জন; ০৩. নং ওয়ার্ডের জনসংখ্যা ৩,৬৬১ জন; ০৪. নং ওয়ার্ডের জনসংখ্যা ৩,২৬০ জন; ০৫. নং ওয়ার্ডের জনসংখ্যা ৪,০২৩ জন; ০৬. নং ওয়ার্ডের জনসংখ্যা ৩,১৬০ জন; ০৭. নং ওয়ার্ডের জনসংখ্যা ৩,৮০৬ জন; ০৮. নং ওয়ার্ডের জনসংখ্যা ৩,০২৫ জন; ০৯. নং ওয়ার্ডের জনসংখ্যা ২,৩১২ জন।
শিক্ষা ব্যবস্থা
এখানে সরকারি প্রাথমিক বিদ্যালয়ের সংখ্যা ৯ টি ।
সরকারি কলেজ ০১ টি।
নির্বাচিত প্রতিনিধি
বিগত ২০১১ সালের ১২ জানুয়ারিতে অনুষ্ঠিত পৌরসভা নির্বাচনে তোফাজ্জল হোসেন ভুট্টু মেয়র পদে নির্বাচিত হয়েছেন।
ছাংচৌ
ছাংচৌ পূর্ব এশিয়ার রাষ্ট্র গণচীনের পূর্বভাগে প্রশান্ত মহাসাগরের উপকূলে অবস্থিত চিয়াংসু প্রদেশের দক্ষিণভাগে ছাংচিয়াং নদীর নিম্নাংশ তথা ইয়াংসি নদীর দক্ষিণ তীরে অবস্থিত একটি নগরী। শহরটির আয়তন ৪৩৮৪ বর্গকিলোমিটার। ২০১০ সালের জনগণনা অনুযায়ী মূল ছাংচৌ শহরের জনসংখ্যা ৭৩ লক্ষ (চীনের ১৩তম বৃহত্তম) এবং এর মহানগর এলাকার জনসংখ্যা প্রায় ১ কোটি ২৪ লক্ষ (চীনের ১১তম বৃহত্তম); এটি একটি অতিমহানগরী।
ছাংচৌ শহরটি ঐতিহাসিকভাবে একটি কৃষিপ্রধান অঞ্চলের শস্যগুদাম ও বাণিজ্যকেন্দ্র হিসেবে কাজ করে আসছে। ২০শ শতকের প্রথমার্ধ থেকে এটি বস্ত্রশিল্পের একটি কেন্দ্রে পরিণত হয়। এখানে খাদ্য যেমন তেল, চাল, আটা প্রক্রিয়াজাতকরণের কারখানা আছে। ২০শ শতকের দ্বিতীয়ার্ধে এটি প্রকৌশলভিত্তিক শিল্পের একটি কেন্দ্রে পরিণত হয়। এখানের চীনের অন্যতম বৃহৎ রেলগাড়ির ইঞ্জিন ও বগি নির্মাণের কারখানা ছাড়াও গাড়ির ইঞ্জিন, বিদ্যুৎ উৎপাদক যন্ত্র (জেনারেটর), বিদ্যুৎ রূপান্তরক যন্ত্র (ট্রান্সফর্মার) এবং কৃষি ও বস্ত্রশিল্পের যন্ত্রপাতির কারখানা আছে।
দাউদ ইব্রাহিম
দাউদ ইব্রাহিম কাসকার, (জন্মঃ ২৭ ডিসেম্বর, ১৯৫৫) দাউদ ইব্রাহিম নামেই বেশি পরিচিত যিনি ভারতের মুম্বাই এর সংগঠিত অপরাধ চক্রের প্রধান। তার সিন্ডিকেটের নাম হলো ডি কম্পানি। তিনি সংগঠিত অপরাধের জন্য ইন্টারপোলের মোস্ট ওয়ান্টেড তালিকায় এবং মার্কিন সাময়িকী ফোর্বস-এর বিশ্বের শীর্ষ পলাতক অপরাধীদের ২০১১ এর তালিকায় তৃতীয় স্থানে রয়েছেন। ২০০৮ সালেও তিনি ফোর্বস-এর তালিকায় চতুর্থ স্থানে ছিলেন। এছাড়া ভারতীয় পুলিশের পলাতক অপরাধীদের তালিকায়ও তার নাম শীর্ষে।
দাউদ ইব্রাহিমের দলে প্রায় ৫ হাজার সদস্য রয়েছে যারা মাদক চোরাচালান থেকে শুরু করে খুন, অপহরণ এর মত কাজ করে থাকে। ছোটা শাকিলকে দাউদ ইব্রাহিম এর ডান হাত হিসেবে ধরা হয়। তাদের কর্মক্ষেত্র ভারত, পাকিস্তান ও সংযুক্ত আরব অমিরাত।
১৯৯৩ সালে ১২ মার্চ মুম্বাই স্টক এক্সচেঞ্জে এক সিরিজ বোমা বিস্ফোরণে ৩১৫ জন (সরকারি হিসেবে ২৫৭ জন) লোক নিহত হয়। এর জন্যও দাউদ ইব্রাহিমকে অভিযুক্ত করা হয়। ২১ মার্চ ২০১৩ সালে ইন্ডিয়ান সুপ্রীম কোর্ট এক নিরীক্ষার মাধ্যমে জানতে পারে এই বোমা হামলায় দাউদ ইব্রাহিম সরাসরি জরিত ও তিনি পাকিস্তানে আত্মোগোপন করে আছেন যাদিও পাকিস্তান সরকার ভারতের এই দাবি বারবার অস্বীকার করে আসছে।
পটভূমি
পুলিশের প্রধান কন্সটেবল ইব্রাহিম কাসকারের পুত্র দাউদ ১৯৫৫ সালের ২৭ ডিসেম্বর ভারতের মহারাষ্ট্রের কনকান অঞ্চলের রত্নগিরি জেলার মামকা গ্রামে জন্ম গ্রহণ করেন। তিনি মূলত কনকানি মুসলমান সম্প্রদায় থেকে এসেছেন। তিনি প্রথমে মুম্বাই এর করিম লালা গ্যাং এ কাজ করতেন এবং পরে সংযুক্ত আরব আমিরাতের দুবাই চলে যান এবং সেখান থেকেই তার অপরাধের সম্রাজ্য বিস্তৃত করতে থাকেন। তার সম্পদের পরিমাণ ৭.৫ হাজার কোটি রুপী। শিপিং, এয়ারলাইন্স ও অন্যান্য ক্ষেত্রে তার বিনিয়োগ আছে এবং ইউরোপ, এশিয়া ও আফ্রিকাজুড়ে ছড়িয়ে আছে তার ব্যবসার স্বার্থ।
পরিবার
দাউদের মেয়ে, মাহরুখ ইব্রাহিম পাকিস্তানের সাবেক ক্রিকেটার জাভেদ মিয়াদাদ এর ছেলেকে বিয়ে করেন। যুক্তরাজ্যে লেখাপড়ার সময় তাদের মধ্যে পরিচয় হয়। দাউদের ৩ মেয়ে যার একজন মারিয়া ১৯৮৮ সালে মারা যায়। ২০০৯ সালের ৩০ মার্চ দাউদের ভাই নোরা ঘুমের মধ্যে মারা যায়। এছাড়া আরেক ভাই আনিস ইব্রাহিমও মুম্বাই হামলার অন্যতম আসামী।
দাউদের থেকে ১০ বছরের ছোট ভাই ইকবাল কাসকার মুম্বাইয়ে দাউদের ব্যবসা দেখাশোনা করেন। ইকবাল ২০০৩ থেকে ২০০৭ সাল পর্যন্ত একটা হত্যা মামলায় চার বছর জেল খেটেছেন। মীরা রোড, ভাঈন্দর ও মধ্য মুম্বাইয়ের রিয়েল এস্টেটে তার বিনিয়োগ আছে বলে শোনা যায়। দাউদের বোন ৫২ বছর বয়স্কা হাসিনা পারকার ২০০৩ সালে আমিরাত থেকে ইকবালের প্রত্যাবর্তনের আগ পর্যন্ত দাউদের সাম্রাজ্য চালিয়েছিলেন।
চলচ্চিত্র
দাউদ ইব্রাহিমের অপরাধ জীবনের ঘটনা নিয়ে বলিউডে কয়েকটি চলচ্চিত্রও নির্মাণ করা হয়েছে। যথা:-
জন হার্ট
স্যার জন ভিনসেন্ট হার্ট, সিবিই (John Vincent Hurt; ২২ জানুয়ারি ১৯৪০ - ২৫ জানুয়ারি ২০১৭) ছিলেন একজন ইংরেজ অভিনেতা। তিনি পঞ্চাশ বছরের অধিক সময় মঞ্চে ও পর্দায় কাজ করেছেন। হার্টকে ব্রিটেনের অন্যতম সেরা অভিনয়শিল্পী হিসেবে বিবেচনা করা হয় এবং পরিচালক ডেভিড লিঞ্চ তাকে "সোজা কথায় বিশ্বের সেরা অভিনেতা" বলে আখ্যায়িত করেন।
হার্ট আ ম্যান ফর অল সিজনস্‌ (১৯৬৬) চলচ্চিত্রে রিচার্ড রিচ চরিত্রে অভিনয় করে খ্যাতি অর্জন করেন এবং টেন রিলিংটন প্লেস (১৯৭০) চলচ্চিত্রে টিমোঠি ইভানস চরিত্রে অভিনয় করে বাফটা পুরস্কারের মনোনয়ন লাভ করেন। পরবর্তী কালে দ্য নেকড সিভিল সারভেন্ট (১৯৭৫) টেলিভিশন চলচ্চিত্রে কুয়েন্টিন ক্রিস্প চরিত্রে অভিনয় করে তার প্রথম বাফটা পুরস্কার অর্জন করেন। ১৯৭৬ সালে তিনি বিবিসির টিভি ধারাবাহিক আই, ক্লডিয়াস-এ কালিগুলা চরিত্রে অভিনয় করেন। জেল নাট্যধর্মী মিডনাইট এক্সপ্রেস (১৯৭৮) ছবিতে তার অভিনয় তাকে আন্তর্জাতিক অঙ্গনে পরিচিতি পাইয়ে দেয় এবং তিনি সেরা পার্শ্ব অভিনেতা বিভাগে গোল্ডেন গ্লোব পুরস্কার ও বাফটা পুরস্কার অর্জন করেন এবং শ্রেষ্ঠ পার্শ্ব অভিনেতার জন্য একাডেমি পুরস্কারের মনোনয়ন লাভ করেন। বিজ্ঞান কল্পকাহিনিমূলক ভীতিপ্রদ অ্যালিয়েন (১৯৭৯) ছবিতে নভোচারী কেন চরিত্রে অভিনয় করে তিনি বাফটা পুরস্কারের মনোনয়ন লাভ করেন এবং কয়েকটি প্রকাশনা এই ছবিটি একটি দৃশ্যকে চলচ্চিত্র শিল্পের ইতিহাসে সবচেয়ে স্মরণীয় দৃশ্য বলে উল্লেখ করেছে।
চলচ্চিত্র শিল্পে তার অসামান্য অবদানের স্বীকৃতি হিসেবে ২০১২ সালে তাকে বাফটা আজীবন সম্মাননা পুরস্কার প্রদান করা হয়। নাটকে তার অবদানের জন্য ২০১৫ সালে তিনি নাইট উপাধিতে ভূষিত হন।
সৌমেন
সৌমেন দ্বারা উল্লেখিত হতে পারে:
অ্যানিসোটা ভার্জিনিয়েন্সিস
অ্যানিসোটা ভার্জিনিয়েনসিস বা গোলাপী ডোরাকাটা ওকওয়ার্ম মথ হল স্যাটারনিডাই পরিবারের রেশম মথের একটি প্রজাতি ।
বর্ণনা
মেয়েদের ডানা বেগুনি লাল এবং গেরুয়া -হলুদ। তাদের পাতলা আইশ আছে এবং প্রায় স্বচ্ছ। পুরুষের ডানা বেগুনি বাদামী এবং মাঝখানে একটি বড় স্বচ্ছ স্থান থাকে। এ প্রজাতিতে নারী পুরুষের চেয়ে বড়। ডানার দৈর্ঘ্য ৪.২ থেকে ৬.৬ সেন্টিমিটার।
বাসস্থান
কানাডার নোভা স্কটিয়া থেকে দক্ষিণ-পূর্ব ম্যানিটোবা, এবং মার্কিন যুক্তরাষ্ট্র জুড়ে এই মথ পাওয়া যায়। এটি পর্ণমোচী বনভূমি এবং শহরতলিতে বাস করে।
জীববিদ্যা
মহিলারা ফেরোমোন নিঃসরণ করে যা পুরুষদেরকে আকর্ষণ করে। পুরুষরা মৌমাছির মতো তার চারপাশে ঝাঁক বেঁধে বেড়ায়। এদের সঙ্গম সকালে ঘটে। এটি একটি দ্রুত প্রক্রিয়া। পুরুষ এবং মহিলা সারাদিন একসাথে থাকে এবং তারপরে স্ত্রী ডিম পাড়ার জায়গা খুঁজে পায় (সাধারণত ওক পাতার নীচে)। এই ধরনের মিলনের ঝাঁক ক্যারিওনে দেখা গেছে, যেখানে পচনের সাথে যুক্ত পুষ্টির স্রোতের কারণে আশ্রয়দাতা গাছগুলি পুষ্ট হতে পারে।
শুঁয়োপোকাগুলি ধূসর বা সবুজাভ এবং নিস্তেজ বাদামী হলুদ বা গোলাপী ডোরাকাটা। প্রতিটি অংশে দাঁড়িপাল্লা এবং মেসোথোরাক্সে দুটি লম্বা মেরুদণ্ড রয়েছে শুঁয়োপোকাগুলি অল্প সময়ের জন্য পুপেট করে। তারা ওক গাছ, ম্যাপেল, বার্চ এবং হ্যাজেলের পাতায় খাওয়ায়। শুঁয়োপোকা একটি পিউপা হিসাবে মাটিতে শীতনিদ্রায় যায়। যে শুঁয়োপোকাগুলো সদ্য ডিম হতে ফুটেছে তারা দলবেঁধে খাদ্য গ্রহণ করে, তবে পূর্ণ বয়স্করা আলাদাভাবে খাদ্য গ্রহণ করে। শুঁয়োপোকা প্রায় এক ইঞ্চির এক অষ্টমাংশ লম্বা। শরীরের অনুপাতে মাথা বড়। মুখের ভেতরটা হলুদ। পা আধা-অস্বচ্ছ।
ইকোলজি
এই প্রজাতির জন্য সংরক্ষণ ব্যবস্থার প্রয়োজন নেই। এটি বনের কীটপতঙ্গ হিসাবে বিবেচিত হয় কারণ এটি গাছগুলিকে ধ্বংস করে। প্রাদুর্ভাব দেখা দিলে আর্সেনিকাল স্প্রে দিয়ে চিকিৎসা করা যেতে পারে।
বাথিফ্লেবিয়া জনসোনি
বাথিফ্লেবিয়া জনসোনি হল স্যাটারনিডাই পরিবারের একটি মথ। এটি পেরুতে পাওয়া যায়। এর মধ্যে পিউপা দশা দেখা যায়। প্রজাতিটি ১৯৫০ সালে ফিহো ও মিচেনার কর্তৃক বর্ণিত হয়।
হান্নান শাহ
ব্রিগেডিয়ার জেনারেল (অব.) আ স ম হান্নান শাহ (জন্ম: ১১ অক্টোবর, ১৯৪১ - মৃত্যু: ২৭ সেপ্টেম্বর, ২০১৬), একজন বাংলাদেশি রাজনীতিবিদ। তিনি ১৯৯১ সালে বাংলাদেশ সরকারের মন্ত্রিসভার সদস্য ছিলেন। এছাড়া তিনি বাংলাদেশের অন্যতম রাজনৈতিক দল বিএনপি’র জাতীয় স্থায়ী কমিটির সদস্য ছিলেন।
প্রাথমিক জীবন
১১ অক্টোবর ১৯৪১ সালে গাজীপুরের কাপাসিয়ার ঘাগটিয়া ইউনিয়নে জন্মগ্রহণ করেন হান্নান শাহ। তার বাবার নাম ফকির আবদুল মান্নান শাহ। তার বাবা ১৯৬৫ থেকে ১৯৬৮ সাল পর্যন্ত পাকিস্তান সরকারের মন্ত্রী ছিলেন এবং বাংলাদেশের দ্বিতীয় এর্টনী জেনারেল ছিলেন। তার ভাই শাহ আবু নাঈম মোহাম্মদ মমিনুর রহমান বাংলাদেশ সুপ্রিম কোর্টের আপিল বিভাগের জেষ্ঠ বিচারপতি ছিলেন। হান্নান শাহ এর স্ত্রীর নাম নাহিদ হান্নান। তাদের এক মেয়ে শারমিন হান্নান ‍সুমি এবং দুই ছেলে শাহ রেজাউল হান্নান ও শাহ রিয়াজুল হান্নান।
কর্মজীবন
১৯৬২ সালে তৎকালীন পাকিস্তান সেনাবাহিনীতে কমিশন পাওয়া হান্নান শাহ বাংলাদেশের মুক্তিযুদ্ধের সময়ে অন‌্য বাঙালি সেনা কর্মকর্তাদের সঙ্গে পাকিস্তানের কারাগারে বন্দি ছিলেন। ১৯৭৩ সালের সেপ্টেম্বরে বাংলাদেশে ফিরে তিনি বাংলাদেশ সেনাবাহিনীতে যোগ দেন। এইচ এম এরশাদ সরকারের সময় তিনি বাংলাদেশ সেনাবাহিনী থেকে অবসরে যান। তিনি ১৯৮৩ সালে বিএডিসির চেয়ারম্যান পদ থেকে পদত্যাগ করে বিএনপিতে আনুষ্ঠানিকভাবে যোগ দেন।  রাজনৈতিক জীবনে শুরুতে ১৯৮৩ সালে হান্নান শাহ মহানগর বিএনপির যুগ্ম আহ্বায়ক, ১৯৮৬-১৯৯৩ সাল পর্যন্ত দলের সাংগঠনিক সম্পাদক (ঢাকা বিভাগ) এবং ১৯৯৩-২০০৯ সাল পর্যন্ত দলের চেয়ারপারসন খালেদা জিয়ার উপদেষ্টা কাউন্সিলের সদস্যের দায়িত্ব পালন করেন।
রাজনৈতিক জীবন
সেনাবাহিনী থেকে অবসরের পর এরশাদ সরকারের সময়ে বাংলাদেশ কৃষি উন্নয়ন করপোরেশনের (বিএডিসি) চেয়ারম্যানের দায়িত্ব পেয়েছিলেন হান্নান শাহ। ১৯৮৩ সালে ওই পদ ছেড়ে তিনি বিএনপিতে যোগ দেন। বিএনপিতে যোগদানের শুরুতে তিনি ঢাকা মহানগর বিএনপির যুগ্ম আহ্বায়ক হিসেবে দায়িত্ব পালন করেন। দলের সাংগঠনিক সম্পাদক (ঢাকা বিভাগ) হিসেবে ১৯৮৬ থেকে ১৯৯৩ সাল পর্যন্ত দায়িত্ব পালন করেন। তিনি ১৯৯৩ থেকে ২০০৯ সাল পর্যন্ত চেয়ারপার্সন খালেদা জিয়ার উপদেষ্টা কাউন্সিলের সদস‌্য হিসেবে তিনি দায়িত্ব পালন করেন।
হান্নান শাহ ১৯৯১ সালের নির্বাচনে গাজীপুর-৪ আসন (কাপাসিয়া) থেকে সংসদ সদস্য নির্বাচিত হন। তিনি ১৯৯১ সালের বাংলাদেশ সরকারের পাট ও বস্ত্র মন্ত্রণালয়ের মন্ত্রী হিসেবে দায়িত্ব পালন করেন। ২০০৯ সালের পঞ্চম জাতীয় কাউন্সিল অনুষ্ঠিত হলে তাকে বিএনপি’র সবোর্চ্চ ফোরাম জাতীয় স্থায়ী কমিটির সদস্য করা হয়। হান্নান শাহকে, এ বছর অনুষ্ঠিত ষষ্ঠ কাউন্সিলেও তা বহাল থাকে। ২০১৬ সালে অনুষ্ঠিত দলের ষষ্ঠ জাতীয় কাউন্সিলে তার এই পদ বহাল ছিলো।
মৃত্যু
২৭ সেপ্টেম্বর ২০১৬ তারিখে সিঙ্গাপুরের র‌্যাফেলস হার্ট সেন্টারে চিকিৎসাধীন অবস্থায় তার মৃত‌্যু হয়। মৃত্যুকালে তার বয়স হয়েছিল ৭৪ বছর।
২০১৭–১৮ ওয়েস্ট ইন্ডিজ ক্রিকেট দলের নিউজিল্যান্ড সফর
ওয়েস্ট ইন্ডিজ ক্রিকেট দল দুইটি টেস্ট ক্রিকেট, তিনটি একদিনের আন্তর্জাতিক এবং তিনটি টুয়েন্টি২০ আন্তর্জাতিক খেলার জন্য নিউজিল্যান্ড সফর করে, যা ডিসেম্বর ২০১৭ থেকে জানুয়ারি ২০১৮-এ অনুষ্ঠিত হয়।
মাহমুদ কলি
মাহমুদ কলি  একজন বাংলাদেশী অভিনেতা। তিনি বাংলাদেশী চলচ্চিত্রের আশি ও নব্বই দশকের একজন জনপ্রিয় চলচ্চিত্র অভিনেতা।
ব্যক্তিগত জীবন
মাহমুদ কলি ১৯৫৬ সালের ৭ এপ্রিল ঢাকাতে জন্মগ্রহণ করেন।পৈত্রিক নিবাস ফেনী জেলাতে কিন্তু তিনি বেড়ে উঠেন ঢাকাতে।
অভিনেতা মাহমুদ কলি হচ্ছেন বাংলাদেশের স্বনামধন্য চিত্রনির্মাতা আজিজুর রহমান বুলির ছোট ভাই। মূলত ভাই এর সহায়তায় এবং নিজের অভিনয় পারদর্শিতার মাধ্যমে বাংলাদেশ চলচ্চিত্রে প্রবেশ করেন।
অভিনয় জীবন
মাহমুদ কলি চলচ্চিত্রে পা রাখেন মাস্তান চলচ্চিত্রের মাধ্যমে। তিনি এই চলচ্চিত্রে সহ- অভিনেতার ভুমিকায় ছিলেন। তিনি  ১৯৭৮ সালে অশোক ঘোষ নির্মিত  তুফান  চলচ্চিত্রে  মূল নায়কের  ভুমিকায় অভিনয় করেন। মাহমুদ কলি প্রায় ৫০টির মত চলচ্চিত্তে অভিনয় করেছেন। মাহমুদ কলি অভিনীত ছবির মধ্যে উল্লেখযোগ্য মতিমহল, তুফান, বাদল, নওজোয়ান,শ্বশুর বাড়ি, নবাবজাদী, টক্কর, হিম্মতওয়ালী, গোলমাল, নাগমহল, নিশানা, ধনীগরীব প্রভৃতি।
মাহমুদ কলি বর্তমানে টিভি নাটক নির্মাণ নিয়ে ব্যস্ত আছেন। ১৯৯৭ সালে তিনি প্রথম  একটি ধারাবাহিক নাটক নাটক নির্মাণ করেন তাহাদের কথা। বর্তমানে তিনি আলোকিত আঙ্গিনা নামক ধারাবাহিক নাটক নির্মাণ করছেন।
তিনি দুই মেয়াদে সাধারণ সম্পাদক এর এবং দুই মেয়াদে বাংলাদেশ চলচ্চিত্র শিল্পী সমিতির সভাপতির দায়িত্ব পালন করেন।
আনন্দ কুমারস্বামী
আনন্দ কুমারস্বামী (ஆனந்த குமாரசுவாமி), Ananda Kentish Coomaraswamy) ২২ শে অগাস্ট, ১৮৭৭ সালে শ্রীলংকার কলম্বোতে জন্মগ্রহণ করেন।
ত্রিপুরা বিধানসভা নির্বাচন, ২০০৩
২০০৩ সালের ত্রিপুরা বিধানসভা নির্বাচন একটি একক পর্বে ২৬ ফেব্রুয়ারি ভারতের ত্রিপুরার ৬০টি বিধানসভা কেন্দ্রের (ACs) প্রতিটি থেকে আইনসভার সদস্যদের (এমএলএ) নির্বাচন করার জন্য অনুষ্ঠিত হয়েছিল। ভোট গণনা ১ মার্চ ২০০৩ এ হয়েছিল। ফলাফল দিনের মধ্যে প্রস্তুত হয়েছিল।
মানিক সরকারের নেতৃত্বে ভারতের কমিউনিস্ট পার্টি (মার্কসবাদী) (সিপিআই(এম)), ৩৮টি আসনে জয়লাভ করে এবং ত্রিপুরায় সরকার গঠন করে।
হাইলাইট
ত্রিপুরা বিধানসভার নির্বাচন ২৬ ফেব্রুয়ারি, ২০০৩-এ অনুষ্ঠিত হয়েছিল। সমস্ত ৬০ টি বিধানসভা কেন্দ্রের জন্য একক পর্বে নির্বাচন অনুষ্ঠিত হয়েছিল।
শিক্ষক
থাম্ব|264x264পিক্সেল শিক্ষাদানের মহান ব্রত যার কাজ তাকেই শিক্ষক বলা হয়। স্কুল, কলেজ, বিশ্ববিদ্যালয়সহ সব ধরনের শিক্ষা প্রতিষ্ঠানের শিক্ষাদানের কাজে নিয়োজিতদেরই শিক্ষক বলা হয়। তবে প্রাথমিক ও মাধ্যমিক বিদ্যালয়গুলোতে শিক্ষকতার কাজে যারা আছেন তাদেরকে শিক্ষক বলা হয় আর কলেজ ও বিশ্ববিদ্যালয়ের শিক্ষকদের অধ্যাপক বলা হয়ে থাকে। শিক্ষকদের জাতি গঠনের কারিগর বলা হয়। কেননা একজন আদর্শ শিক্ষকই পারেন তার অনুসারী দের জ্ঞান ও ন্যায় দীক্ষা দিতে। শিক্ষার্থীর মানবতাবোধ কে জাগ্রত করে একজন শিক্ষক কেবল পাঠদান কে সার্থকই করে তোলেন না, পাশাপাশি দেশের উন্নয়নকে ত্বরাণ্বিত করেন। স্বীয় জ্ঞান ও অভিজ্ঞতা শিক্ষার্থীদের মাঝে বিতরণ করে তাদেরকে দেশের যোগ্য নাগরিক হিসেবে গড়ে তোলেন।
ত্রিপুরা বিধানসভা নির্বাচন, ২০০৩
সরকার গঠন
মুখ্যমন্ত্রী মানিক সরকারের নেতৃত্বে ১৮ সদস্যের বামফ্রন্ট মন্ত্রিসভা, ৭ মার্চ ২০০৩ তারিখে শপথ গ্রহণ করে।
পশ্চিমবঙ্গের ভূগোল
thumb|ভারতের মানচিত্রে পশ্চিমবঙ্গের অবস্থান পশ্চিমবঙ্গের ভূগোল অত্যন্ত বৈচিত্র্যপূর্ণ। পশ্চিমবঙ্গ পূর্ব ভারতের একটি রাজ্য। দক্ষিণে ২১º৩৮’ উত্তর অক্ষাংশ থেকে উত্তরে ২৭º১০’ উত্তর অক্ষাংশ এবং পশ্চিমে ৮৫º৫০’ পূর্ব দ্রাঘিমা থেকে পূর্বে ৮৯º৫০’ পূর্ব দ্রাঘিমা পর্যন্ত পশ্চিমবঙ্গ রাজ্যটি বিস্তৃত। এ-রাজ্যের নদিয়া জেলার কৃষ্ণনগর, ধুবুলিয়া, বর্ধমান জেলার পূর্বস্থলী, গুসকরা, আউশগ্রাম, রাজবাঁধ, দুর্গাপুর, বাঁকুড়া জেলার দুর্লভপুর এবং পুরুলিয়া জেলার আদ্রা শহরের উপর দিয়ে পূর্ব-পশ্চিমে কর্কটক্রান্তি রেখা প্রসারিত। এ-রাজ্যের উত্তর সীমা যেমন হিমালয় পর্বতমালাকে স্পর্শ করেছে, তেমনি দক্ষিণ সীমায় রয়েছে গঙ্গা-ব্রহ্মপুত্র-মেঘনার সুবিশাল বদ্বীপ ও বঙ্গোপসাগর। তিনটি বিদেশি রাষ্ট্র – নেপাল, ভুটান ও বাংলাদেশ এবং পাঁচটি ভারতীয় রাজ্য – সিক্কিম, বিহার, ঝাড়খণ্ড, ওড়িশা ও আসাম প্রত্যক্ষভাবে পশ্চিমবঙ্গের প্রতিবেশী। এছাড়াও সাংস্কৃতিক ও ভাষাগত সান্নিধ্যের জন্য ত্রিপুরা রাজ্যের সঙ্গেও পশ্চিমবঙ্গের প্রতিবেশীসুলভ সম্পর্ক বিদ্যমান।
রাজ্যের উত্তরে রয়েছে হিমালয়ের সুউচ্চ শৃঙ্গ, আবার দক্ষিণে রয়েছে সমুদ্র-উপকূলীয় সমভূমি; পশ্চিম দিকে যেমন রয়েছে ছোটনাগপুর মালভূমি অঞ্চল, তেমনি পূর্বদিকে রয়েছে গাঙ্গেয় বদ্বীপ সমভূমি। পশ্চিমবঙ্গ ভারতের একমাত্র রাজ্য যার উত্তরে হিমালয় ও দক্ষিণে সমুদ্র রয়েছে। এই রাজ্যে মালভূমি ও সমভূমির সহাবস্থান দেখা যায়।
রাজনৈতিক ভূগোল
পশ্চিমবঙ্গে পাঁচটি রাজনৈতিক বিভাগ ও মোট ২৩টি জেলা রয়েছে। যেমন – বর্ধমান বিভাগের অন্তর্গত পূর্ব বর্ধমান, পশ্চিম বর্ধমান, বীরভূম ও হুগলি; মেদিনীপুর বিভাগের অন্তর্গত পূর্ব মেদিনীপুর, পশ্চিম মেদিনীপুর, বাঁকুড়া, ঝাড়গ্রাম ও পুরুলিয়া; জলপাইগুড়ি বিভাগের অন্তর্গত কোচবিহার, দার্জিলিং, জলপাইগুড়ি, কালিম্পং ও  আলিপুরদুয়ার; মালদা বিভাগের অন্তর্গত  উত্তর দিনাজপুর, দক্ষিণ দিনাজপুর, মালদহ ও মুর্শিদাবাদ এবং প্রেসিডেন্সি বিভাগের অন্তর্গত কলকাতা, নদিয়া, উত্তর ২৪ পরগনা, দক্ষিণ ২৪ পরগনা ও হাওড়া জেলা। প্রতিটি জেলা মহকুমাশাসক কর্তৃক শাসিত মহকুমা ও মহকুমাগুলি ব্লকে বিভক্ত থাকে (ব্যতিক্রম কলকাতা)। পঞ্চায়েত ও পুরসভা নামক স্থানীয় শাসনপ্রতিষ্ঠানগুলি নিয়ে ব্লক গঠিত হয়। এছাড়াও গঙ্গার উত্তরের আটটি জেলাকে একত্রে উত্তরবঙ্গ ও গঙ্গার দক্ষিণের পনেরোটি জেলাকে একত্রে দক্ষিণবঙ্গ বলা হয়। উত্তরবঙ্গ ও দক্ষিণবঙ্গ দুটি গুরুত্বপূর্ণ আরক্ষা (পুলিশ) বিভাগীয় আঞ্চলিক একক।
উত্তরের পার্বত্য অঞ্চল
thumb|উত্তরের পার্বত্য অঞ্চল, টাইগার হিল থেকে।
অবস্থান
পশ্চিমবঙ্গের উত্তরদিকে পৃথিবীর উচ্চতম পর্বতমালা হিমালয় অবস্থান করছে। সুউচ্চ হিমালয় পর্বতমালার অংশ বিশেষ পর্বতময় এই অঞ্চলটি পশ্চিমবঙ্গের উত্তর-পশ্চিম সিমান্তে পূর্ব হিমালয় পর্বতশ্রেণির উপর অবস্থিত। একমাত্র শিলিগুড়ি মহকুমা বাদে পুরো দার্জিলিং এবং জলপাইগুড়ি জেলার উত্তর-পূর্বের সামান্য কিছু অংশ এই অঞ্চলের অন্তর্গত।
ভূপ্রকৃতি
এই পার্বত্যভূমি তরাই-এর সমভূমি থেকে ৩০০ মিটার সমোন্নতি রেখা বরাবর হঠাৎ খাড়াভাবে উপরে উঠে গিয়েছে (সমান উচ্চতাযুক্ত অঞ্চলকে যে রেখা দিয়ে যুক্ত করা হয়, তাকে সমোন্নতি রেখা বলা হয়)।
প্রধানত পাললিক ও রূপান্তরিত শিলা দিয়ে গঠিত এই অঞ্চলটির ভূপ্রকৃতি অত্যন্ত বন্ধুর। এবড়ো-খেবড়ো পার্বত্যভূমি, পাহাড়ের খাঁড়া ঢাল, গভীর গিরিখাত এবং ছুরির ফলার মতো পর্বতশিরা এই অঞ্চলের প্রধান ভুপ্রাকৃতিক বৈশিষ্ট্য।
হিমালয় পর্বতের কয়েকটি গিরিশ্রেণি এবং উপত্যকা নিয়ে গঠিত এই অঞ্চলটি দক্ষিণ থেকে উত্তর দিকের ক্রমশ উঁচু হয়ে গেছে। তিস্তা নদী সিকিম থেকে এই অঞ্চলে প্রবেশ করে সুগভীর গিরিখাত দ্বারা এই অঞ্চলটিকে দু’ভাগে ভাগ করেছে, যেমন— (১) তিস্তার পশ্চিমদিকের পার্বত্য অঞ্চল এবং (২) তিস্তার পূর্ব দিকের পার্বত্য অঞ্চল। তিস্তার পশ্চিম দিকের পার্বত্য অঞ্চলটি পূর্ব দিকের পার্বত্য অঞ্চলের তুলনায় উঁচু।
তিস্তা নদীর পশ্চিম দিকের পার্বত্য অঞ্চল
দার্জিলিং হিমালয়ের সর্বোচ্চ অংশ এখানে অবস্থিত। এখানকার প্রধান দুটি পর্বতশ্রেনী হল সিঙ্গালিলা (দার্জিলিংকে নেপাল থেকে বিচ্ছিন্ন করেছে) এবং দার্জিলিং-মহালধিরাম শৈলশিরা। সিংগালিলার চারটি উল্লেখযোগ্য পর্বতশৃঙ্গ হল সান্দাকফু (৩৬৩৬ মি), ফালুট (৩,৫৯৫ মি), টংলু (৩,০৩৬ মি) ও সবরগ্রাম (৩,৫৪৩ মি)। সিঙ্গালিলা পর্বতের সান্দাকফু (Sandakphu) পশ্চিমবঙ্গের উচ্চতম শৃঙ্গ। দার্জিলিং-কার্শিয়াং পর্বতমালার উল্লেখযোগ্য শৃঙ্গ হল টাইগার হিল (২,৫৬৭মি)।
তিস্তা নদীর পূর্ব দিকের পার্বত্য অঞ্চল
তিস্তার পূর্বদিকে রয়েছে দুরবিনদারা পর্বত। এই পর্বতটি কালিম্পং শহর এর ঢালে অবস্থিত। কালিম্পং থেকে দুরবিনদারা পর্বতটি ক্রমশ নিচু হয়ে পূর্বদিকে জলঢাকা নদীর উপত্যকার দিকে এগিয়ে গেছে। এই অঞ্চলে দার্জিলিং হিমালয়ের সর্বোচ্চ শৃঙ্গ ঋষিলা অবস্থিত। ঋষিলা শৃঙ্গের উচ্চতা ৩,১৩০ মি.। ঋষিলা শৃঙ্গের আরও পূর্বদিকে জলপাইগুড়ি জেলার উত্তর অংশে ডলোমাইট শিলায় গঠিত নাতিউচ্চ বক্সা-জয়ন্তী পাহাড় অবস্থিত। এই অঞ্চলটি অত্যধিক বৃষ্টিপাতের ফলে ক্রমশ ক্ষয়প্রাপ্ত হয়ে বিচ্ছিন্ন পাহাড়ে পরিণত হয়েছে।
প্যাট্রিসিয়া ডেলি
প্যাট্রিসিয়া ডেলি বা প্যাট্রিসিয়া ও ডালে একজন জ্যামাইকান ব্রিটিশ মানব ভূগোলবিদ এবং শিক্ষাবিদ, তিনি একাধারে জোরপূর্বক অভিবাসন, রাজনৈতিক বাস্তুশাস্ত্র এবং আফ্রিকা বিষয়ে বিশেষজ্ঞ। তিনি অক্সফোর্ড বিশ্ববিদ্যালয়ের আফ্রিকার মানব ভূগোল বিভাগের অধ্যাপক এবং অক্সফোর্ডের যিশু কলেজের ফেলো। তার কর্মক্ষেত্র মূলত লন্ডনের অক্সফোর্ড বিশ্ববিদ্যালয়। বিজ্ঞান বিষয়ে স্নাতক ডিগ্রি লাভ করলেও তিনি কলা বিভাগ থেকে স্নাতকোত্তর ডিগ্রি লাভ করেন। তার অধ্যাপনা ও গবেষণার বিষয়বস্তু ছিল আফ্রিকার অভিবাসন সমস্যা ও অনুন্নত ব্যবস্থা। তার ডক্টরেটের মূল গবেষণাপত্রটিও এই বিষয়ের উপর আধারিত ছিল।
পশ্চিমবঙ্গের ভূগোল
তিস্তা নদীর পূর্ব দিকের পার্বত্য অঞ্চল
উল্লেখযোগ্য পর্বতশৃঙ্গ সমূহ
প্যাট্রিসিয়া ডেলি
প্রাথমিক জীবন এবং শিক্ষা
প্যাট্রিসিয়া ডেইলির জন্ম হয়েছিল জ্যামাইকার গ্রামীণ প্রদেশে এবং সেখানেই তার শৈশবকাল ব্যয়িত হয়। ১২ বছর বয়সে তিনি ইংল্যান্ডে গমন করেন। প্রাথমিক ভাবে তিনি লন্ডনের হ্যাকনিতে এক স্কুলে পড়াশোনা করেছিলেন। কিশোর বয়সে তিনি  পেম্বুরি এস্টেট-এ বসবাস করেছিলেন। তার পরিবারের মধ্যে তিনিই প্রথম ব্যক্তি যিনি উচ্চশিক্ষার জন্য বিশ্ববিদ্যালয়ে গমন করেন। তিনি লন্ডনের মিডলসেক্স পলিটেকনিক কলেজ-এ ভর্তি হন এবং সেখানে ব্যাচেলর অফ সাইন্স (বিএসসি) বা বিজ্ঞান বিভাগে স্নাতক ডিগ্রি অর্জন করেন। তিনি লন্ডন বিশ্ববিদ্যালয়ের অন্তর্গত গোল্ডস্মিথ কলেজ এবং স্কুল অফ ওরিয়েন্টাল এন্ড আফ্রিকান স্টাডিস -এই দুই প্রতিষ্ঠানেই স্নাতকোত্তর ডিগ্রি গ্রহণ করেন। তিনি কলা বিভাগে মাস্টার অফ আর্টস স্নাতকোত্তর ডিগ্রি লাভ করেন এবং সাথে সাথে শিক্ষাবিদ হিসাবে পোস্ট গ্রাজুয়েট ডিগ্রি অব এডুকেশন (পিজিসিই) অর্জন করেন। এরপর তিনি অক্সফোর্ড বিশ্ববিদ্যালয়ে গমন করেন দর্শনশাস্ত্রে ডক্টরেট ডিগ্রি(ডিফিল) লাভ করার জন্য। ১৯৮৯ সালে তিনি  আফ্রিকার শরণার্থী এবং অনুন্নত ব্যবস্থা: তানজানিয়ায় বরুন্দি শরণার্থীদের ক্ষেত্রে -এই বিষয়ে একটি গবেষণামূলক প্রবন্ধ প্রকাশ করেন এবং তার ডক্টরেটে ডিগ্রি সম্পূর্ণ করেন।.
পশ্চিমবঙ্গের ভূগোল
অবস্থান
পশ্চিমবঙ্গের পশ্চিম অংশে অবস্থিত এই ঢেউখেলানো উঁচুভুমি ও মালভুমি অঞ্চলটি সমগ্র পুরুলিয়া জেলা এবং বাঁকুড়া, বীরভূম, বর্ধমান ও পশ্চিম মেদিনীপুর জেলার পশ্চিমদিকের ৫০ মিটারের বেশি উচ্চতাযুক্ত অঞ্চল নিয়ে গঠিত হয়েছে। গ্রানাইট ও নিস্ শিলা দ্বারা গঠিত এই উচ্চভূমি অঞ্চলটি হল ছোটনাগপুর মালভূমির অংশ বিশেষ।ভূ-তাত্ত্বিক গঠন অনুসারে এই অঞ্চলটি পশ্চিমবঙ্গের সবচেয়ে প্রাচীন অঞ্চল। প্রাচীন আগ্নেয় ও পাললিক শিলা দিয়ে এই মালভূমি অঞ্চল গঠিত। এটি ছোটনাগপুর মালভূমির পূর্ব প্রান্তের ভগ্ন ঢালু অংশ। ইহা পশ্চিম থেকে পূর্বে ঢালু।
প্যাট্রিসিয়া ডেলি
শিক্ষাবিদ জীবন
প্রথমে তিনি ডার্টমাউথ কলেজ এবং লফবারো বিশ্ববিদ্যালয়ে শিক্ষাদান করতেন। ১৯৯৬ সালে তিনি অক্সফোর্ড বিশ্ববিদ্যালয়ে যোগদান করেন। সেখানে তিনি মানব ভূগোল বিষয়ের অধ্যাপক হিসাবে নিযুক্ত হন। তিনি মূলত অক্সফোর্ডের পেমব্রোক কলেজ-এ নিযুক্ত হন। তিনিই প্রথম কৃষ্ণাঙ্গ মহিলা যিনি অক্সফোর্ড বিশ্ববিদ্যালয়ে অধ্যাপক ও প্রভাষক হিসাবে যোগদান করেছিলেন। পরবর্তীকালে তিনি অক্সফোর্ডের জেসুস কলেজ -এ ফেলো হিসাবে যোগদান করেন।
পশ্চিমবঙ্গের ভূগোল
ভূপ্রকৃতি
সমগ্র উচ্চভূমি অঞ্চলটি দক্ষিণে বরাভূম উচ্চভূমি, পশ্চিমে পুরুলিয়া উচ্চভূমি এবং উত্তর-পূর্বে শুশুনিয়া উচ্চভূমিতে বিভক্ত হয়ে পড়েছে। সুবর্ণরেখা, কংসাবতী, দ্বারকেশ্বর, কোপাই, অজয়, দামোদর প্রভৃতি নদীগুলির ক্ষয় কাজের ফলে ক্ষয়প্রাপ্ত হয়ে বর্তমানে পশ্চিমবঙ্গের এই উচ্চভূমি অঞ্চলটি সমপ্রায় ভূমিতে পরিণত হয়েছে এবং অপেক্ষাকৃত কঠিন শিলা দ্বারা গঠিত এই উচ্চভূমির বাকি অংশগুলো এখানে সেখানে টিলার মতো ছোট ছোট পাহাড়ের আকারে দঁড়িয়ে আছে। এদের মধ্যে উল্লেখযোগ্য পাহাড় হল পুরুলিয়া জেলার অযোধ্যা, বাঘমুন্ডি ও পাঞ্চেৎ, বাঁকুড়া জেলার বিহারীনাথ ও শুশুনিয়া, ঝাড়গ্রাম জেলায় বেলপাহাড়ি, বীরভূমের মামাভাগ্নে পাহাড়, মথুরাখালি প্রভৃতি। অযোধ্যা পাহাড়ের গোরগাবুরু পশ্চিমবঙ্গের মালভূমি অঞ্চলের সর্বোচ্চ শৃঙ্গ। গোগরাবুরু শৃঙ্গের উচ্চতা ৬৭৭ মি.।
গঙ্গার ব-দ্বীপসহ সমভূমি অঞ্চল
উত্তরের পার্বত্য অঞ্চল এবং পশ্চিমের মালভূমি অঞ্চলকে বাদ দিলে পশ্চিমবঙ্গের অধিকাংশ স্থানই বৈচিত্র্যহীন সমভূমি। পশ্চিমবঙ্গের এই অঞ্চলটি নদীবাহিত পলি সঞ্চয়ের ফলে গড়ে উঠেছে। ভূপ্রকৃতি ও মৃত্তিকার পার্থক্যের জন্য পশ্চিমবঙ্গের সমগ্র সমভূমি অঞ্চলকে ছয়ভাগে ভাগ করা যায়, যেমন— (১) তরাই ও ডুয়ার্স অঞ্চল, (২) উত্তরের সমভূমি অঞ্চল, (৩) রাঢ় অঞ্চল, (৪) উপকূলের বালুকাময় সমভূমি (৫) গঙ্গার বদ্বীপ অঞ্চল ও (৬) সুন্দরবন অঞ্চল।
প্যাট্রিসিয়া ডেলি
শিক্ষাবিদ জীবন
২০১৭ সালে, ডেলি সেই ২৪ জন উল্লেখযোগ্য ব্যক্তির তালিকায় যুক্ত হন যাদের অক্সফোর্ড বিশ্ববিদ্যালয় কর্তৃপক্ষ প্রতিকৃতি চিত্রিত করতে এবং বিশ্ববিদ্যালয়ে প্রদর্শিত করতে বেছে নিয়েছিলেন। মধ্যযুগ থেকে শুরু করে আধুনিক কাল অবধি অক্সফোর্ড বিশ্ববিদ্যালয় প্রতিষ্ঠা, নির্মাণ ও প্রসিদ্ধির জন্য উল্লেখযোগ্য অবদানকারী ব্যক্তিদের সম্মান দিতে এবং তাদের চিত্রশালায় আরও বৈচিত্র্য আনার লক্ষ্যে এটি করা হয়েছিল।
পশ্চিমবঙ্গের ভূগোল
তরাই ও ডুয়ার্স অঞ্চল ( পিডমন্ড সমভূমি )
তরাই (কথাটির অর্থ আর্দ্র অঞ্চল) হিমালয়ের পাদদেশ থেকে দক্ষিণে ৩৮ কিলোমিটার পর্যন্ত বিস্তৃত জলাভূমিময় তৃণভূমি, সাভানা ও বনভূমির একটি অঞ্চল। পশ্চিমবঙ্গের পার্বত্য অঞ্চলের দক্ষিণে দার্জিলিং জেলার শিলিগুড়ি মহকুমা এবং জলপাইগুড়ি ও আলিপুরদুয়ার জেলার উত্তরাংশে নদীবাহিত বালি ও নুড়ি জমে তরাই অঞ্চলটির সৃষ্টি হয়েছে। এই অঞ্চলটি উত্তর থেকে দক্ষিণে ঢালু হয়ে গিয়েছে। অসংখ্য নদীখাত তরাই অঞ্চলটিকে বিভিন্ন সমান্তরাল অংশে বিভক্ত করেছে। এই অঞ্চলের অধিবাসীদের কাছে তিস্তা নদীর ডানদিকের অংশ তরাই এবং বাঁদিকের অংশ ডুয়ার্স নামে পরিচিত।তরাই অঞ্চলের উত্তরে অবস্থিত হিমালয়ের পাথর, নুড়ি আর ক্ষয়প্রাপ্ত মাটিতে তৈরি বনময় ভাবর অঞ্চল। তরাই অঞ্চলের মাটিতে কাদা ও বালির পর্যায়ক্রমিক স্তর দেখা যায়। এখানকার ভৌমজলপৃষ্ঠ (ওয়াটার টেবিল) উচ্চ হওয়ায় অনেক ঝোরা ও জলভূমি দেখা যায়। তরাই অঞ্চলের নদীগুলিতে বর্ষাকালে দুকূল ছাপিয়ে বন্যা হয়। তরাই-ডুয়ার্স সাভানা ও তৃণভূমি একটি বাস্তু-অঞ্চল (ইকোরিজিয়ন)। এই অঞ্চলটি গোটা তরাই অঞ্চলের মধ্যভাগ জুড়ে অবস্থিত। এইখানে লম্বা লম্বা ঘাসের তৃণভূমি, সাভানা এবং চিরহরিৎ ও পর্ণমোচী বনভূমি দেখা যায়। ভূমিভাগের সাধারণ উচ্চতা ৮০-১০০ মিটার। তিস্তা, তোর্সা, রায়ডাক, জলঢাকা, সঙ্কোশ প্রভৃতি বড় এবং একাধিক ছোট নদীর বয়ে আনা বালি, নুড়ি ও পাথরে গড়ে উঠেছে তরাই।
উত্তরের সমভূমি অঞ্চল
পশ্চিমবঙ্গের উত্তরের পার্বত্য অঞ্চলের দক্ষিণে, তরাই ও গঙ্গার মধ্যবর্তী স্থানে অবস্থিত। জলপাইগুড়ি জেলার দক্ষিণাঞ্চল, উত্তর দিনাজপুর জেলা (উত্তরের কয়েকটি অংশ বাদে), দক্ষিণ দিনাজপুর জেলা, মালদহ জেলা ও কোচবিহার জেলার দক্ষিণাঞ্চল নিয়ে এই সমভূমি গঠিত। উত্তর দিনাজপুরের যে সংকীর্ণ ভূখণ্ডটি মালদহ ও দক্ষিণ দিনাজপুরের সঙ্গে দার্জিলিং ও জলপাইগুড়ি জেলার সংযোগ রক্ষা করছে তার নাম মহানন্দা করিডোর। উত্তর ও দক্ষিণ দিনাজপুরের সমস্ত অঞ্চলই পলল সমভূমি। তিস্তা, তোর্সা, মহানন্দা প্রভৃতি নদীর পলি জমে এই অঞ্চলটি গড়ে উঠেছে। মোটামুটিভাবে সমতল হলেও মাঝে মাঝে এখানে সেখানে খাল-বিল এবং উঁচু-নিচু জমি চোখে পড়ে। এখানে কোনও কোনও স্থানে ৩০ মিটার পর্যন্ত উঁচু ঢিবি দেখা যায়।
ভুপ্রকৃতিগত ভাবে উত্তরের সমভূমি অঞ্চলকে তাল, বরেন্দ্রভূমি ও দিয়ারা এই তিনটি অংশে ভাগ করা যায়। মহানন্দা নদী মালদহ জেলাকে দুই ভাগে ভাগ করেছে। পূর্বাংশটি প্লাবন সমভূমি। এটি পুরনো পলিমাটিতে গঠিত। এখানে কয়েকটি টিলাও দেখা যায়। এই অঞ্চলটি বরেন্দ্রভূমি নামে পরিচিত এবং এটি গাঙ্গেয় বদ্বীপ অঞ্চলের অংশ। পশ্চিমাংশটি নতুন পলিমাটিতে গঠিত। এই অংশে কালিন্দী নদী মহানন্দা নদীতে মিশেছে। মালদহের কালিন্দী নদীর উত্তরে অবস্থিত ভূমিভাগ তাল নামে পরিচিত। এটি একটি নিম্নভূমি। এখানে অনেক জলা ও বিল দেখা যায়। কালিন্দী নদীর দক্ষিণে অবস্থিত উর্বর অংশটির নাম দিয়ারা। জলপাইগুড়ি ও কোচবিহার জেলার দক্ষিণাঞ্চলও নতুন পলিমাটি এবং তিস্তা, তোর্সা, রায়ডাক, জলঢাকা, সঙ্কোশ, বালাসোন, পুনর্ভবা, আত্রেয়ী ও অন্যান্য ছোট নদীগুলির জমা করা নুড়িপাথরে তৈরি হয়েছে।
রাঢ় অঞ্চল
পশ্চিমের মালভূমির পূর্ব সীমা থেকে ভাগীরথী-হুগলী নদীর পশ্চিম তীর পর্যন্ত সামান্য ঢেউ খেলানো ও পশ্চিম থেকে পূর্ব দিকে ঢালু হয়ে যাওয়া বিস্তীর্ণ সমভূমি অঞ্চলটি রাঢ় সমভূমি নামে পরিচিত। পশ্চিমবঙ্গের বাঁকুড়া, পশ্চিম মেদিনীপুর, বর্ধমান এবং বীরভূম জেলার পূর্বাংশ রাঢ় অঞ্চলের অন্তর্গত। পুরানো পলিমাটি দিয়ে গঠিত এই অঞ্চলটির মাটির রঙ লাল। এখানকার মাটি ল্যাটেরাইট প্রকৃতির। তাই এই মাটির রং লাল। এখানকার জমির স্বাভাবিক ঢাল পশ্চিম থেকে দক্ষিণ-পূর্ব দিকে। অজয়, দামোদর, ময়ূরাক্ষী, শিলাবতী, কংসাবতী, বক্রেশ্বর প্রভৃতি হল রাঢ় অঞ্চলের প্রধান নদী। এই অঞ্চলটি কৃষিকাজে অত্যন্ত উন্নত।
উপকূলের বালুকাময় সমভূমি
পূর্ব মেদিনীপুর জেলার উপকূল ভাগ এই অঞ্চলের অন্তর্গত। সর্বদক্ষিণের উপকূলবর্তী তটভূমি বালুকাময়। এখানকার তটভূমির ঢাল খুবই কম। এখানে বিভিন্ন স্থানে বালিয়াড়ি দেখা যায়। তটভূমির উত্তর দিকের বালিয়াড়িগুলি সমুদ্র উপকূলের সমান্তরালভাবে পূর্ব-পশ্চিমে বিস্তৃত। দুটি বালিয়াড়ির মাঝের নিচু অংশে জলাভূমি দেখা যায়। এই সমভূমি নদীপ্রবাহ ও বায়ুপ্রবাহের দ্বারা বাহিত বালি ও কাদায় গঠিত। উপকূল অঞ্চলের সমান্তরালে বালিয়াড়ি ও জলাভূমি দেখা যায়। দিঘা বালিয়াড়ি বঙ্গোপসাগরের সবচেয়ে কাছে এবং কাঁথি বালিয়াড়ি সবচেয়ে দূরে অবস্থিত। কোথাও কোথাও সমুদ্র থেকে বালিয়াড়িগুলির দূরত্ব ১৫-১৬ কিলোমিটার এবং উচ্চতা ১১-১২ মিটার।
গঙ্গার বদ্বীপ অঞ্চল
এই বদ্বীপ অঞ্চলটি পূর্বদিকে বাংলাদেশের সীমান্ত থেকে পশ্চিমে কান্দি মহকুমা বাদে সমগ্র মুর্শিদাবাদ, নদীয়া, হাওড়া, হুগলী, কলকাতা উত্তর ও দক্ষিণ ২৪ পরগণা জেলা এবং বর্ধমান ও পূর্ব মেদিনীপুর জেলার পূর্বাংশের ৫০ মিটার সমোন্নতি রেখা বরাবর বিস্তৃত। এই অঞ্চলের উত্তরে পদ্মা নদী এবং দক্ষিণে বঙ্গোপসাগর উপস্থিত। সমগ্র অঞ্চলটি সমতল হলেও উত্তর থেকে দক্ষিণে ক্রমশ ঢালু হয়ে গিয়েছে। এই অঞ্চল পৃথিবীর বৃহত্তম বদ্বীপের একটি অংশ। গঙ্গা বা পদ্মা, ময়ূরাক্ষী, অজয়, দামোদর, দ্বারকেশ্বর, রূপনারায়ণ, কাঁসাই প্রভৃতি নদনদী বাহিত পলি সঞ্চয়ের ফলে কালক্রমে সমুদ্রবক্ষ থেকে এই নতুন ভূভাগ বা বদ্বীপের সৃষ্টি হয়েছে।
গঙ্গার বদ্বীপ অঞ্চলকে তিন ভাগে ভাগ করা যায়, যেমন— (১) মুমূর্ষ বদ্বীপ, (২) পরিণত বদ্বীপ ও (৩) সক্রিয় বদ্বীপ।
(১) মুমূর্ষ বদ্বীপ :- নদীয়া ও মুর্শিদাবাদ জেলার এই বদ্বীপ অংশে নদীগুলো গঙ্গা বা পদ্মা থেকে বিছিন্ন হয়ে মৃতপ্রায় হওয়ায় এই অঞ্চলের বদ্বীপ গঠন আর সম্ভব নয়। এখানে তাই প্রচুর বিল, জলাভূমি ও অশ্বখুরাকৃতি হ্রদ দেখা যায়।
(২) পরিণত বদ্বীপ :- ছোটনাগপুরের মালভূমি থেকে নদীবাহিত প্রচুর বালি, কাঁকর, পলি প্রভৃতি জমে বর্ধমান, পূর্ব মেদিনীপুর, হাওড়া ও হুগলী জেলায় এই বদ্বীপ অঞ্চলের গঠন প্রায় শেষ হয়েছে। তাই এখানে জলাভূমির সংখ্যা অনেক কম এবং মৃত্তিকাও বেশ কঠিন।
(৩) সক্রিয় বদ্বীপ :- উত্তর ও দক্ষিণ ২৪ পরগণা এবং কলকাতা জেলার দক্ষিণে অবস্থিত সুন্দরবন অঞ্চলে নদী ও সমুদ্র বাহিত পলি দিয়ে বদ্বীপ গঠনের কাজ আজও চলছে। সমুদ্রের জোয়ারের প্রভাবে এখানকার মৃত্তিকা কিছুটা লবণাক্ত।
সুন্দরবন অঞ্চল
দক্ষিণ ২৪ পরগনার দক্ষিণাংশ এবং উত্তর ২৪ পরগনার দক্ষিণ পূর্বাংশ এই অঞ্চলের অন্তর্গত। এই অঞ্চলটি পুরোপুরিভাবে সক্রিয় বদ্বীপ অঞ্চলের অন্তর্গত, তাই এখানে বদ্বীপ গঠনের কাজ এখনোও চলছে। সুন্দরবনের নদীগর্ভ ছাড়া সমস্ত অংশই সমতল। সমুদ্রতল থেকে এই অঞ্চলের গড় উচ্চতা মাত্র ৩-৪ মিটার হওয়ায় এর অনেকটাই সমুদ্রজলের জোয়ারে ঢেকে যায়। সুন্দরবন অঞ্চলটি পশ্চিমবঙ্গের ১০২ টি ছোটো দ্বীপ নিয়ে গঠিত। ৪৮ টি দ্বীপ এ মানুষ এর বসতি রয়েছে। এই অঞ্চল এর মাটি লবনাক্ত ও কাদা প্রকৃতির। এই অঞ্চলে শ্বাসমূল ও ঠেসমূলযুক্ত ম্যানগ্রোভ অরণ্য গড়ে উঠেছে। সুন্দরী গাছের উপস্থিতির কারণে সুন্দরবন নামকরণ হয়েছে।মাটি সমুদ্রপৃষ্ঠ থেকে ১০-৪০ মিটার উঁচুতে অবস্থিত। এই অঞ্চলে গঙ্গা প্রধান নদী হলেও অসংখ্য নদী আছে যেমন কালিন্দী,রায়মঙ্গল, মাতলা, বিদ্যাধরী ইত্যাদি। এছাড়া বিশ্ব বিখ্যাত রয়াল বেঙ্গল টাইগার এই অঞ্চলের ই সম্পদ।
নদনদী
পশ্চিমবঙ্গ একটি নদীমাতৃক রাজ্য। পশ্চিমবঙ্গের ভূপ্রকৃতি অনুসারে এই রাজ্যের উত্তর ও পশ্চিম দিক উঁচু এবং দক্ষিণ ও দক্ষিণ-পূর্ব দিক বঙ্গোপসাগরের দিকে ক্রমশ ঢালু হয়ে যাওয়ায় পশ্চিমবঙ্গের নদনদীগুলো উত্তরের পার্বত্য অঞ্চল এবং পশ্চিমের মালভূমি থেকে উৎপন্ন হওয়ার পর দক্ষিণ অথবা দক্ষিণ-পূর্ব দিকে প্রবাহিত হয়ে বঙ্গোপসাগরে পড়েছে। উৎপত্তি ও গতিপ্রকৃতি অনুসারে পশ্চিমবঙ্গের নদীগুলিকে পাঁচটি প্রধান ভাগে ভাগ করা যায়, যথা:
গঙ্গা
গঙ্গা ভারতের তথা পশ্চিমবঙ্গের সর্ব প্রধান নদী। গঙ্গা নদী হিমালয় পর্বতের গঙ্গোত্রী হিমবাহের গোমুখ নামে তুষার গুহা থেকে উৎপন্ন হয়ে প্রথমে উত্তরপ্রদেশ এবং পরে বিহারের উপর দিয়ে প্রবাহিত হয়ে রাজমহল পাহাড়ের কাছে পশ্চিমবঙ্গে প্রবেশ করে কিছুদুর প্রবাহিত হয়ে মুর্শিদাবাদ জেলার মিঠিপুরের কাছে ভাগীরথী ও পদ্মা নামে দুটি শাখায় বিভক্ত হয়েছে। গঙ্গার একটি শাখা ভাগীরথী-হুগলী নামে দক্ষিণ দিকে পশ্চিমবঙ্গের উপর দিয়ে প্রবাহিত হয়ে বঙ্গোপসাগরে পড়েছে, আর প্রধান শাখাটি পদ্মা নামে দক্ষিণ-পূর্ব দিকে প্রবাহিত হয়ে বাংলাদেশে প্রবেশ করেছে। পশ্চিমবঙ্গে ভাগীরথী–হুগলী নদীই গঙ্গা নামে পরিচিত। মুর্শিদাবাদ থেকে নবদ্বীপ শহর পর্যন্ত এই নদীর নাম ভাগীরথী এবং নবদ্বীপ থেকে মোহানা পর্যন্ত এই নদীর নাম হুগলী নদী। হুগলী নদীর দক্ষিণাংশে জোয়ার ভাঁটার প্রভাব দেখা যায়। অতিরিক্ত জল এনে কলকাতা বন্দরকে বাঁচানোর জন্য গঙ্গা নদীর উপর ফারাক্কা ব্যারেজ নির্মিত হয়েছে।
ভাগীরথী-হুগলি নদীর পূর্ব দিক দিয়ে প্রবাহিত নদী সমূহ
জলঙ্গী নদী :- জলঙ্গী নদীর দৈর্ঘ্য ২০৬ কিলোমিটার। জলঙ্গী নদী উত্তর-পশ্চিমাংশে নদিয়া-মুর্শিদাবাদ জেলার সীমান্ত বরাবর দক্ষিণ-পশ্চিম মুখে প্রবাহিত হয়েছে। এরপর নদিয়া জেলার মাঝখান দিয়ে দক্ষিণ-পশ্চিমে এঁকেবেঁকে প্রবাহিত হয়ে নবদ্বীপের নিকট ভাগীরথী নদীর সঙ্গে যুক্ত হয়েছে।
জবনের
জবনের (Jobner) ভারতের রাজস্থান রাজ্যের জয়পুর জেলার একটি শহর ও পৌরসভা এলাকা।
পশ্চিমবঙ্গের ভূগোল
ভাগীরথী-হুগলি নদীর পশ্চিম দিক দিয়ে প্রবাহিত নদী সমূহ
ভাগীরথী-হুগলী নদীর পশ্চিম দিকের নদী গুলোর মধ্যে (১) ময়ূরাক্ষী, (২) অজয়, (৩) দামোদর, (৪) দ্বারকেশ্বর, (৫) শিলাবতী ( শিলাই), (৬) কংসাবতি (কাঁসাই), (৭) রূপনারায়ন, (৮) হলদি, (৯) কেলেঘাই, (১০) সুবর্ণরেখা প্রভৃতি নদী উল্লেখযোগ্য। এর মধ্যে অজয়, দামোদর ও ময়ূরাক্ষী নদী ঝাড়খন্ড রাজ্যের ছোটনাগপুর মালভূমি থেকে এবং অন্যান্য নদীগুলো পশ্চিমবঙ্গের পশ্চিম দিকের মালভূমি থেকে উৎপন্ন হয়েছে। পশ্চিমের মালভূমি অঞ্চলে উৎপন্ন হয়ে শিলাবতী ও দারকেশ্বর নদী দুটি মিলিত হয়ে রূপনারায়ণ নামে কিছু দূর প্রবাহিত হয়ে অবশেষে গেঁওখালির কাছে হুগলী নদীতে পতিত হয়েছে। এছাড়া কেলেঘাই ও কংসাবতী নদী যুক্ত হয়ে হলদি নদীর সৃষ্টি করেছে। এইসব নদীর মধ্যে কেবলমাত্র সুবর্ণরেখা নদীটি ওড়িশার মধ্য দিয়ে প্রবাহিত হয়ে বঙ্গোপসাগরে পড়েছে, অন্য নদীগুলো ভাগীরথী-হুগলী নদীতে পতিত হয়েছে। এইসব নদী প্রধানত বৃষ্টির জলে পুষ্ট হওয়ায় নদীতে সারাবছর সমান জল প্রবাহ থাকে না এবং অতিবৃষ্টিতে বন্যার সৃষ্টি হয়।
জবনের
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪০০ মিটার (১৩১২ ফুট)।
পশ্চিমবঙ্গের ভূগোল
ভাগীরথী-হুগলি নদীর পশ্চিম দিক দিয়ে প্রবাহিত নদী সমূহ
দামোদর নদ : দামোদর পশ্চিমবঙ্গের পশ্চিম অংশের সবচেয়ে গুরুত্বপূর্ণ নদী। দামোদর নদীটি ঝাড়খন্ড রাজ্যের পালামৌ জেলার ছোটনাগপুর মালভূমির খামারপাত পাহাড় থেকে উৎপন্ন হয়ে উলুবেড়িয়ার কাছে ভাগীরথী-হুগলী নদীতে পতিত হয়েছে। বর্তমানে দামোদর নদের মুল প্রবাহ শীর্ণ হয়ে হুগলী নদীতে পড়েছে এবং এই নদীর বেশির ভাগ জল তার শাখা নদী মুন্ডেশ্বরীর মধ্য দিয়ে প্রবাহিত হয়েছে। দামোদরের প্রধান শাখা মুন্ডেশ্বরী রূপনারায়ণ নদীতে মিশেছে।
জবনের
জনসংখ্যার উপাত্ত
ভারতের ২০০১ সালের আদমশুমারি অনুসারে জবনের শহরের জনসংখ্যা হল ১০,৪৯৬ জন। এর মধ্যে পুরুষ ৫২% এবং নারী ৪৮%।